title: Gary Megson

text: Helmikuun alussa 2011 Megson siirtyi pelaajaurallaan edustamansa Sheffield Wednesday:n päävalmentajaksi. Megsonin johdolla seura nousi kaudella 2011/12 taistelemaan paluusta Englannin Mestaruussarjaan. Megson sai yllätyspotkut tehtävästään helmikuussa 2012 Sheffieldin ollessa ykkösliigassa kolmantena. Hänen viimeiseksi ottelukseen jäi 1–0 voittoon päättynyt Sheffieldin paikalliskamppailu Unitedia vastaan.


title: Gary Megson

text: Heinäkuussa 2017 Megson palasi valmennustehtäviin, kun Tony Pulis nosti hänet apuvalmentajakseen West Bromwichin edustusjoukkueeseen. Pulisin saatua marraskuussa 2017 potkut 10 ottelun voitottoman putken jälkeen, Megsonista tuli toistaiseksi West Bromwichin päävalmentaja. Megson valmensi West Bromia kahdessa ottelussa, jotka molemmat päättyivät tasapeliin. Joulukuun alussa Alan Pardew korvasi hänet seuran päävalmentajana.


title: Aino (albumi)

text: Aino on Dave Lindholmin seitsemäs sooloalbumi. Se julkaistiin keväällä 1982. Levystä ilmestyi remasteroitu CD-versio vuonna 2006.


title: Aino (albumi)

text: Kaikki kappaleet sovittanut Otto Donner


title: Huoneet 6 & 14

text: Huoneet 6 & 14 on Dave Lindholmin kahdeksas sooloalbumi. Se julkaistiin keväällä 1983.


title: Huoneet 6 & 14

text: Kaikki kappaleet säveltänyt, sanoittanut ja sovittanut Dave Lindholm.


title: Ari Heikkinen (jalkapalloilija, 1957)

text: Ari-Pekka Heikkinen (s. 8. huhtikuuta 1957 Kuopio) on entinen suomalainen jalkapalloilija.


title: Ari Heikkinen (jalkapalloilija, 1957)

text: Puolustuksessa ja keskikentällä pelannut Heikkinen edusti Suomea neljässä A-maaottelussa vuosina 1979–1980. Hän pelasi yhden ottelun Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.


title: Ari Heikkinen (jalkapalloilija, 1957)

text: Heikkinen voitti Suomen mestaruuden Kuopion Palloseuran joukkueessa vuonna 1976 sekä Oulun Palloseuran joukkueessa vuosina 1979 ja 1980. Viimeisenä SM-sarjakautenaan 1983 hän edusti Kopareita ja sen jälkeen vielä I divisioonassa Kuopion Eloa. Ammatiltaan hän on poliisi, nykyään ulosottomies.


title: Ari Heikkinen (jalkapalloilija, 1957)

text: Ari Heikkisen isä Kalle Heikkinen pelasi jalkapalloa Kuopion Pallo-Tovereissa ja toimi SM-sarjassa erotuomarina.


title: The ABBA Story

text: The ABBA Story on ruotsalaisen popyhtye Abban vuonna 2004 julkaistu kokoelma-albumi.


title: Fiat CR.20

text: Fiat CR.20 oli italialainen kaksitasohävittäjä, jota käytettiin 1920–1930-luvuilla. Konetyyppi oli väliaskel varhaisen CR.1:n ja myöhempien CR.30–CR.32–CR.42 -konetyyppien välillä. Se oli varustettu nestejäähdytteisellä Fiat A.20 V8-moottorilla, joka tuotti 410 hevosvoimaa. Koneen suosituimpia versioita olivat CR.20 Idro, joka oli vesitaso, ja CR.20 Asso, jossa oli tehokkaampi, 450 hevosvoiman moottori. CR.20bis, jota tuotettiin 1930-luvulla, erosi aikaisemmasta mallista lähinnä parannetulla laskutelineellä.


title: Fiat CR.20

text: Konetta käytettiin lähinnä toisessa Italian–Etiopian sodassa. Kuusi konetta myytiin Paraguayhin, missä ne osallistuivat Chacon sotaan. Konetyyppi säilyi Regia Aeronautican taitolento- ja koulutuskäytössä aina 1930-lukuun saakka.


title: Integriini

text: Integriinit ovat tarttumisreseptoreja, jotka läpäisevät solukalvon. Ne yhdistävät solun tukirangan soluväliaineeseen. Integriinit läpäisevät solukalvon yhden kerran, suurin osa niistä sijaitsee solun ulkopuolella.


title: Integriini

text: Kaikki integriinit koostuvat kahdesta eri proteiinista, α- ja β-integriinistä. Sekä α-, että β-alayksiköitä ja niiden muodostamia reseptoreita kutsutaan integriineiksi. Integriinit voidaan ryhmitellä esimerkiksi tärkeimmän reseptorinsa mukaan kollageeni-, laminiini-, fibronektiini-, tenaskiini-, fibrinogeeni-, vitronektiini- ja tulehdussolujen solu-solureseptoreihin. Yleensä integriinit kiinnittyvät useampaan kuin yhteen soluväliaineen proteiiniin. Myös yhdenlaisella soluväliaineen proteiinilla voi olla useita eri integriinejä reseptoreinaan.


title: Integriini

text: Integriinit ankkuroivat soluja kiinni kudoksiin ja niillä on myös tehtävä solujen liikkuessa kudoksissa. Solut käyttävät niitä myös saadakseen tietoa ympäristöstään siten, että integriinin kiinnittyminen ligandiinsa saa aikaan viestin välittymisen soluun. Integriinit tunnistavat ligandissaan kohdan, joka muodostuu kolmesta aminohaposta ja kiinnittyvät tähän. Esimerkiksi fibronektiinistä on löydetty arginiini-glysiini-asparagiinihappojakso (RGD-jakso), joka yleensä sijaitsee proteiinista ulostyöntyvässä lenkissä. Tähän jaksoon perustuu solujen vuorovaikutus useiden proteiinien kanssa, jotka sijaitsevat soluväliaineessa. Kaikki integriinit eivät kuitenkaan tunnista RGD-jaksoa, vaan käyttävät muita tunnistuskohtia. Soluviljelmissä solut tarttuvat soluväliaineeseen tarttumis- eli fokaaliadheesiokohtien avulla. Tällöin integriinejä kerääntyy yhteen. Samalla solun sisällä solun tukirangan proteiineja kerääntyy samaan kohtaan ja liittävät integriinejä aktiinisäikeisiin.


title: Integriini

text: Eri integriinien esiintyminen kudoksissa vaihtelee, ja niiden puute tai mutaatio voi aiheuttaa erilaisia sairauksia. Esimerkiksi kollageenireseptoreja on epiteelisoluissa, verihiutaleissa, rustoissa ja luussa. Laminiinireseptoreita on useissa eri kudoksissa. Alayksikön α3β1 puutteen on huomattu aiheuttavan poistogeeniselle hiirelle muun muassa keuhkojen ja munuaisten kehityshäiriöitä. Ihmiselle mutaatio laminiinireseptorissa α6β4 aiheuttaa ihon rakkulasairauden. Fibronektiinireseptoreja ja vitronektiinireseptoreja esiintyy muun muassa epiteelisoluissa parantuvassa haavassa.


title: Integriini

text: Solujen liikkuminen on yhteistoimintaa tarttumisreseptoreiden ja solun tukirangan välillä. Solujen vaellusta väliainetta pitkin kutsutaan solumigraatioksi. Solukalvosta syntyy laskos, lamellipodi, jonka eteenpäintyöntyvään kärkeen muodostuu uusi fokaaliadheesio. Fokaaliadheesiossa integriinit kiinnittyvät soluväliaineseen. Liikkumisen saa aikaan aktiinin ja myosiinin liike. Liikkumiselle ei ole välttämätöntä, että vanhat fokaaliadheesiot puretaan, vaan solu voi repäistä itsensä irti.


title: Boston Corbett

text: Thomas P. ”Boston” Corbett (s. 1832 Lontoo, katosi vuoden 1888 jälkeen) oli pohjoisvaltioiden sotilas Yhdysvaltain sisällissodassa. Corbett surmasi John Wilkes Boothin, joka oli murhannut presidentti Abraham Lincolnin 12 vuorokautta aiemmin. Corbett katosi vuoden 1888 jälkeen, ja erään arvion mukaan hänen uskotaan kuolleen Minnesotassa 1894, mutta tätä ei ole todennettu.


title: Boston Corbett

text: Corbettin perhe muutti Britanniasta Lontoosta New Yorkin kaupunkiin vuonna 1839. Myöhemmin Corbett toimi hatuntekijänä Troyn kaupungissa samassa osavaltiossa. On arveltu, että elohopean käsittely hatunvalmistuksessa olisi ollut osasyy Corbettin myöhemmille mielenterveysongelmille. Corbett avioitui, mutta vaimo kuoli lapsivuoteeseen. Tämän jälkeen Corbett muutti Bostoniin, Massachusettsiin, ja jatkoi hatuntekijänä.


title: Boston Corbett

text: Corbett tuli uskoon, ja aiempi etunimi Thomas muuttui Bostoniksi kaupungin mukaan. Uskosta tuli hänen elämäntarkoituksensa. Pyrkien seuraamaan Jeesusta hän kasvatti pitkän tukan. 16. heinäkuuta 1858 Corbett kuohitsi itsensä saksilla välttääkseen prostituoitujen aiheuttamat kiusaukset. Tapauksen jälkeen hän aterioi ja kävi rukouskokouksessa mutta tarvitsi myöhemmin lääkärin apua.


title: Boston Corbett

text: Corbett liittyi armeijaan sisällissodan puhjettua. Hän pestautui kolme kertaa ja saavutti lopulta kersantin arvon 16:nnessa New Yorkin ratsuväkiyksikössä. Etelävaltioiden armeija vangitsi hänet 24. kesäkuuta 1864, ja häntä pidettiin Georgiassa Andersonvillen vankileirillä. Corbett vapautui vankienvaihdossa luurangonlaihaksi muuttuneena ja palasi yksikköönsä. Sodan jälkeen hän oli todistajana harvinaisessa oikeudenkäynnissä, jossa Andersonvillen vankileirin sodanaikainen komentaja, kapteeni Henry Wirz tuomittiin sotarikoksista.


title: Boston Corbett

text: Presidentti Abraham Lincolnia ammuttiin Ford-teatterissa Washingtonissa perjantaina 14. huhtikuuta 1865 kello 22, ja hän kuoli seuraavana päivänä. Murhaaja John Wilkes Booth, joka oli saman teatterin näyttelijä, oli päässyt pakoon.


title: Boston Corbett

text: New Yorkin osavaltion 16. ratsuosasto lähetti 24. huhtikuuta 26 ratsumiestä jäljittämään John Wilkes Boothia. 26. huhtikuuta sotilaat piirittivät Boothin ja tämän rikostoverin, David Heroldin. Tämä tapahtui Virginian osavaltiossa Richard Garrettin maatilan tupakkaladossa. Rakennus sytytettiin palamaan. Herold antautui, mutta Booth jäi sisälle. Corbett oli asettunut seinässä olevan raon kohdalle ja näki Boothin liikkuvan sisällä. Corbett ampui Boothia Colt-revolverillaan huolimatta sotaministeri Edwin M. Stantonin käskystä ottaa Booth ja Herold elävänä kiinni. Luoti osui kaulaan ja vaurioitti selkäydintä. Booth kuoli muutaman tunnin kuluessa.


title: Boston Corbett

text: Corbett vangittiin käskyjen rikkomisesta, mutta sotaministeri Stanton hylkäsi lopulta syytteet. Myöhemmin Stanton totesi: ”The rebel is dead. The patriot lives.” (”Kapinallinen on kuollut, isänmaanystävä elää”). Corbett sai palkkioksi 1 653 dollaria, mikä oli hänen osuutensa Boothista luvatusta 50 000 dollarin palkkiosta.


title: Boston Corbett

text: Virallisessa lausunnossaan Corbett väitti ampuneensa Boothia, koska hänen mielestään murhaaja oli alkamassa käyttää aseitaan. Muut todistajat olivat eri mieltä. Myöhemmin asiasta kysyttäessä Corbett totesi: ”God Almighty directed me.” (suom. ”Kaikkivaltias Jumala ohjasi minua.”) Corbettin kerrotaan myöhemmin sanoneen, että hän oli parin metrin päässä Boothista ja tähtäsi vakaasti ennen laukaisemista.


title: Boston Corbett

text: Sodan jälkeen Corbett jatkoi hatuntekijänä Connecticutissa ja New Jerseyssä. Vuonna 1878 hänen mielenterveytensä romahti, ja hän asui luolassa muutaman mailin päässä Concordian kaupungista Kansasissa.


title: Boston Corbett

text: Corbett nimitettiin vahtimestarin apulaiseksi Kansasin edustajainhuoneeseen Topekaan. 15. helmikuuta 1887 hän uhkasi tappaa ”kerettiläiset” tuomioistuinsalissa pistoolilla. Kukaan ei loukkaantunut ja oltuaan vangittuna hänet julistettiin mielenvikaiseksi ja lähetettiin paikalliseen mielisairaalaan.


title: Boston Corbett

text: 26. toukokuuta 1888 Corbett pakeni Topekan mielisairaalasta. Hän oleskeli lyhyen aikaa Richard Thatcherin luona. Miehet olivat tavanneet sisällissodan aikana Andersonvillen vankileirillä. Tämän jälkeiset Corbettin vaiheet ovat hämärän peitossa.


title: Boston Corbett

text: Boston Corbettin patsas on tienvarrella Kansasissa, Concordian kaupungin laidalla.


title: Aksiooma (filosofia)

text: Aksiooma on filosofiassa perusoletus, jonka paikkansapitävyys on ilmeinen. Joidenkin mielestä tällaisia aksioomia ei ole olemassa.


title: Aksiooma (filosofia)

text: Aristoteleen mukaan tieto voidaan jakaa kahteen ryhmään. Aksioomat muodostavat toisen ryhmän, jotka ovat yleisiä, ehdottomia tietoja, joita on rajallinen määrä ja joita ei voida johtaa, eli perustella, toisista tähän ryhmään kuuluvista tiedoista. Aksioomista voidaan deduktiivisen päättelyn avulla johtaa teoreemoja ja näin perustella loogisella päättelyllä tieto oikeaksi. Induktiivisen päättelyn kautta voidaan muodostaa aksioomeja yksittäisistä havainnoista.


title: Suomen punaisten rintamamiesten liitto

text: Suomen punaisten rintamamiesten liitto (SPRL) oli 1930-luvun alussa Suomessa toiminut salainen äärivasemmistolainen järjestö, joka ohjelmansa mukaan pyrki kapitalismin kukistamiseen ja proletariaatin diktatuurin pystyttämiseen keinoilla millä hyvänsä. Liitto ilmoitti noudattavansa Kommunistisen internationaalin ohjeita ja toimivansa yhteistyössä kaikkien maiden vallankumouksellisten armeijoiden kanssa, mutta Suomen Kommunistinen Puolue suhtautui siihen kielteisesti. SPRL:n noin 60-henkiseen jäsenistöön kuului sekä SKP:n jäseniä että puolueesta aiemmin erotettuja henkilöitä.


title: Suomen punaisten rintamamiesten liitto

text: Punaisten rintamamiesten liitto perustettiin vuonna 1930, sen jälkeen, kun kommunistien ja muun vasemmiston julkisen toiminnan mahdollisuuksia heikennettiin huomattavasti niin sanotuilla kommunistilaeilla. Järjestön suunnittelemaa toimintaa tämä ei varsinaisesti haitannut, sillä se aikoi toimia vain maanalaisesti ja lain ulkopuolella. Ohjelmassaan "Aktiivisuus vaiko, passiivisuus" SPRL suorastaan kiitti Lapuan liikettä toteamalla: "Nyt voimmekin paremmin toimia kuin ei ole muita toimintamuotoja kiusanamme." Järjestö kehotti kannattajiaan varustautumaan tuleviin koitoksiin mm. asein, puukoin ja pampuin.


title: Suomen punaisten rintamamiesten liitto

text: Rintamamiesten toiminta, kuten vallankumouksellisen sabotaasin harjoittaminen, jäi varsin pienimuotoiseksi. 25. joulukuuta 1930 SPRL järjesti mielenosoituksen Senaatintorilla Helsingissä, mutta paikalle saapui vain muutama mielenosoittaja. 18. tammikuuta 1931 Helsinginkadulla työväenopiston edustajalla järjestettyyn mielenosoitukseen otti kuitenkin osaa yli sata henkilöä. Poliisi hajotti tapahtuman nopeasti, mutta tätä ennen ehdittiin puukottaa nimellä "Iso-Mäkelä" tunnettua etsivää, minkä rintamamiehet tulkitsivat voitokseen.


title: Suomen punaisten rintamamiesten liitto

text: 3. helmikuuta SPRL järjesti Hakaniemessä mielenosoituksen, jonka ajankohta oli valittu Suomen Ammattijärjestön johtoa vastaan käydyn oikeuskäsittelyn perusteella. Liiton aktiivit suunnittelivat panevansa pystyyn kunnon mellakan: poliisit oli tarkoitus piirittää ja piestä, poliisiautot aiottiin räjäyttää dynamiitilla. Skenaario ei kuitenkaan toteutunut. Poliisi ajoi rintamamiehet pois torilta eivätkä nämä kyenneet mainittavaan vastarintaan. Mielenosoittajien iskukykyä horjutti myös SKP:n aluekomitean vetäytyminen tapahtumasta.


title: Suomen punaisten rintamamiesten liitto

text: Liittoa johti Punainen esikunta, jolla oli valta niin poliittisissa kuin sotilaallisissakin kysymyksissä. Esikunnan oli sääntöjen mukaan tarkoitus ohjata piireihin, joukkueisiin ja ryhmiin järjestettyjä joukkoja. Tiettävästi SPRL sai kuitenkin perustettua vain kolme joukkuetta.


title: Suomen punaisten rintamamiesten liitto

text: Liiton säännöt edellyttivät jäseniltä tiukkaa kuria. Rangaistus esimerkiksi "provokaattoreille" ja "Ohranan agenteille" oli ehdoton kuolema. Eroaminen järjestöstä ei tullut kyseeseen ilman Punaisen esikunnan hyväksyntää. SPRL:n jäsenet jaettiin taistelukyvykkyytensä perusteella kahteen luokkaan.


title: Suomen punaisten rintamamiesten liitto

text: Järjestön aktiivit olivat tavallisia työläisiä, mikä Jukka Paastelan mukaan näkyy mm. siinä, että liiton asiakirjat olivat kieliopiltaan kehnoja. SPRL julkaisi lehteä "Toveri".


title: Suomen punaisten rintamamiesten liitto

text: Keskeisin syy uuden järjestön muodostamiselle oli liiton perustajien mukaan se, että 1920-luvulla vasemmistolaisia (kommunistien johtamia) työväenjärjestöjä johtaneet olivat pettäneet työväen asian. Rintamamiehet nimesivät kyseiset henkilöt roistoiksi, pelkureiksi ja omaneduntavoittelijoiksi, jotka eivät olleet osanneet valmistaa työläisiä vastaamaan Lapuan liikkeen esittämään haasteeseen. SKP:ssä tällaiseen arvosteluun "vasemmalta" ei suhtauduttu ymmärtäen, vaikka osa puoluejohdosta olisi ollut valmis neuvotteluihin rintamamiesten kanssa.


title: Suomen punaisten rintamamiesten liitto

text: Alkuvuodesta 1931 SPRL:ää kritisoitiin ssa. Lehti tuomitsi rintamamiehet opportunisteiksi, joiden toimintaa leimasi suorastaan tolkuton äkkijyrkkyys. SKP:n mielestä Suomi ei ollut sellaisessa vallankumouksellisessa tilanteessa, johon aseellinen kapina olisi voinut sopia. Tammikuussa 1931 SKP vaati rintamamiehiä lopettamaan järjestönsä. SPRL:n kannattajia puolue piti "anarkisteina".


title: Suomen punaisten rintamamiesten liitto

text: On mahdollista, että SPRL:n aktivisteilla oli yhteyksiä Neuvostoliitossa oleskelleeseen Eino Rahjaan, joka oli tunnettu SKP:n johdon kriitikko. Tällaisia huhuja esiintyi esimerkiksi punaupseerien keskuudessa vuonna 1931.


title: Kari Helopaltio

text: Kari Kalevi Helopaltio (s. 1946 Helsinki) on suomalainen musiikki- ja viihdetoimittaja.


title: Kari Helopaltio

text: Ensimmäiset julkaistut artikkelit hän kirjoitti vuonna 1964 silloiseen Iskelmä-lehteen, johon hän sai "Iskelmäradio" -nimisen palstan. Helopaltio kirjoitti ajankohtaisista poptähdistä, kuten Roy Orbison, Adamo, Anneke Grönloh, Ray Conniff ja Herb Alpert.


title: Kari Helopaltio

text: Aikaisemmin vuonna 1961 hän oli esiintynyt Iskelmän lukijapalstalla ja sijoittunut kolmanneksi TES-TV:n "Nuorten tanssihetki" -tietovisassa. Iskelmän ohella 1960-luvulla hän teki juttuja muun muassa Radiokuuntelijaan ja kahteen tuon ajan merkittävään nuortenlehteen, Markku Veijalaisen päätoimittamaan Introon ja Ilkka "Frederik" Sysimetsän Stumpiin.


title: Kari Helopaltio

text: Yhdysvaltalaisen äänite- ja musiikkialan ammattilehden Billboardin kirjeenvaihtaja Helopaltiosta tuli kesällä 1967. Hän avusti myös muita Billboard Groupin ammattilehtiä, kuten Record Retailer, Amusement Business, Record Mirror, Music Week ja Music & Media. Helopaltion Billboard-ura kesti 25 vuotta.


title: Kari Helopaltio

text: Vuonna 1972 Helopaltio oli alkanut kerätä Suomen single- ja lp-myyntilistoja, jotka esimerkiksi Billboardin ja radioasemien välityksellä levisivät ja vaikuttivat maapallon kaikilla kolkilla. Ne edustivat Suomea ulkomailla noin 15 vuoden ajan. Kotimaassa listat levisivät muun muassa Seura-lehden, Intron ja sen seuraajan Helpin, Shock Groupin sekä OK-lehden välityksellä.


title: Kari Helopaltio

text: Intro vaihtoi omistajaa 1970-luvun alussa ja toistamiseen 1970-luvun keskivaiheilla. A-lehtien omistuksessa se sai nimen Help mutta myytiin lihotusvaiheen jälkeen Lehtimiehet Oy:lle ja liitettiin Suosikkiin.


title: Kari Helopaltio

text: Introa ja Helpiä päätoimittanut Tom Lundberg (silloinen Pyynönen) sai 1981 vielä aikaan uuden nuortenlehden eli OK:n ja kutsui Helopaltion vakituiseksi avustajaksi. Oulussa aloittanut lehti siirtyi pian Yhtyneiden Kuvalehtien omistukseen, ja siitä alettiin rakentaa Suosikin kilpailijaa. Suosikin kustantaja Lehtimiehet Oy vastasi haasteeseen ostamalla OK:n pois markkinoilta vain lopettaakseen sen. Tässä vaiheessa Helopaltio toimitti uutisia Tapani Ripatin "Ocsid"-ohjelmasarjaan Ylen Radiomafiassa.


title: Kari Helopaltio

text: 1980- ja 1990-luvuilla Helopaltio avusti muun muassa Stara Magazinea sekä Sinä ja minä- ja Me kaks -lehtiä. Hänellä oli kaikissa oma popmusiikkipalsta. Seurassa ja Me kaks -lehdessä oli lisäksi oma kysymys- ja vastauspalsta, aivan kuten aikanaan Intro/Help -lehdessä, Shock Groupissa ja OK:ssa. Helopaltion pääasiallinen työllistäjä 1990- ja 2000-luvuilla oli Discopress Oy. Suomen Journalistiliiton freelanceriksi Helopaltio tuli 1979.


title: Kari Helopaltio

text: Juniori-ikäisenä Helopaltio pelasi jalkapalloa Helsingin Ponnistuksen riveissä. Vuonna 1960 hän osallistui Pohjoismaisten pääkaupunkien oppi- ja kansakoulujen futisturnaukseen Kööpenhaminassa; Helsinki sijoittui kolmanneksi. Savon Prikaatin mestaruus tuli 2. pataljoonan joukkueessa 1966.


title: Kari Helopaltio

text: 1960-luvun alussa alkaneen radioharrastuksen tuloksena Helopaltio on ollut kolmasti DX-kuuntelun Suomen mestari (vuosina 2000, 2001 ja 2005) ja useasti NORDX-kilpailujen mitalisijoilla tai kymmenen parhaan joukossa.


title: Kari Helopaltio

text: Äänilevybisnestä Helopaltio kokeili 1967–1971, kun harjoitti pienimuotoista äänitteiden maahantuontia ja postimyyntiä.


title: Abba Gold – Greatest Hits

text: Abba Gold, Greatest Hits on ruotsalaisyhtye Abban kokoelmalevy vuodelta 1992.


title: Abba Gold – Greatest Hits

text:
Albumi on Abban myydyin ja vuoteen 2008 mennessä sitä oli myyty jo 27 miljoonaa kappaletta.
Se on samalla kaikkien aikojen neljänneksi myydyin albumi Britanniassa ja toiseksi myydyin ulkomainen albumi Suomessa.


title: Abba Gold – Greatest Hits

text: "Kaikki kappaleet kirjoittaneet Benny Andersson ja Björn Ulvaeus ellei toisin mainita."


title: Mkrtitš Khrimian

text: Mkrtitš Khrimian (, 4. huhtikuuta 1820 – 27. lokakuuta 1907) toimi Armenian katolikoksena vuosina 1892–1907. Valintansa hetkellä hän oli karkotettuna Jerusalemiin, millä oli lähinnä kannatusta lisäävä vaikutus. Hänen valintaansa koskevassa vaalissa oli erikoisena yksityiskohtana se, että yhden äänen sai muuan Kevork Ter Nersessian, josta kukaan ei ollut kuullutkaan. Mkrtitš Khrimian kuitenkin voitti vaalin, mikä riemastutti myös kansaa. Hän joutui kuitenkin matkustamaan Armeniaan Euroopan kautta, sillä Osmanien valtakunnan sulttaani ei halunnut päästää häntä maansa läpi.


title: Mkrtitš Khrimian

text: Mkrtitš Khrimian oli virassaan erittäin suosittu, ja häntä arvostettiin hänen monien hyvien ominaisuuksiensa vuoksi. Tämän vuoksi hän sai lisänimen "Hairig", 'Armenialainen'. Hänen aikanaan oli kuitenkin myös paljon surua, sillä nykyisen Turkin alueella surmattiin tuolloin satoja tuhansia armenialaisia.


title: Mkrtitš Khrimian

text: Mkrtitš Khrimian kuoli 27. lokakuuta 1907, ja hänet haudattiin Etšmiadzinin katedraalin kellotornin eteläpuolelle. Hauta on yhä suosittu pyhiinvaelluskohde. Mkrtitš Khrimiania seurasi katolikoksena Matteos II.


title: Libera (kuoro)

text: Libera on englantilainen anglikaaninen poikakuoro, jonka kotikaupunki on Lontoo. Kuoro koostuu pojista, jotka ovat iältään 7–16-vuotiaita. Kuoron nimi on vaihtunut pariin otteeseen. Kuoron aiemmat nimet ovat Saint Philip's Boys' Choir (1984-) ja Angel Voices (1990-). "Libera"-nimen kuoro otti käyttöön vuonna 1998.


title: Libera (kuoro)

text: Perinteisistä kirkkokuoroista poiketen Libera käyttää musiikissa taustalla rumpuja, syntetisaattoreita ja muita soittimia, mikä tekee kuoron musiikista varsin ainutlaatuista. Liberan musiikissa on paljon vaikutteita muun muassa Gregoriaanisesta kirkkolaulusta. Kuoron johtaja, Robert Prizeman, on säveltänyt ja sovittanut monet Liberan esittämistä kappaleista.


title: Libera (kuoro)

text: Libera on julkaissut viisi musiikki-CD:tä, "Libera" (1998), "Luminosa" (2001), "Free" (2004), "Visions" (2005) ja "Angel Voices" (2006). 2. lokakuuta 2007 Libera julkaisi Leidenissa Alankomaissa nauhoitetun konserttivideon nimellä "Angel Voices: Libera in Concert". Lisäksi Libera on julkaissut useita musiikkivideoita, joita esitetään usein esimerkiksi Classic FM TV -kanavalla.


title: Libera (kuoro)

text: Lukuisten TV-esiintymisten lisäksi Libera konsertoi ympäri maailmaa. Vuoden 2007 aikana Libera on esiintynyt Japanissa, Etelä-Koreassa, Alankomaissa, Yhdysvalloissa ja tietysti monissa paikoin Isoa-Britanniaa.


title: Libera (kuoro)

text: 2. joulukuuta 2007 Libera esiintyi Yhdysvalloissa, Washington D.C.ssä vuotuisessa Kennedy Center Honors -tilaisuudessa. Libera esitti kuoroversion Brian Wilsonin (Beach Boys) "Love and Mercy" -kappaleesta. Tilaisuudessa kunniamaininnan saivat Brian Wilsonin lisäksi pianisti Leon Fleisher, näyttelijä Steve Martin, laulaja Diana Ross sekä ohjaaja Martin Scorsese. Paikalla oli myös Yhdysvaltain presidentti George W. Bush. Tilaisuus näytettiin CBS-kanavalla 26. joulukuuta 2007.


title: Matteos II

text: Matteos II (k. 1910) toimi Armenian katolikoksena vuosina 1908–1910. Hänen kautensa jäi vain eräänlaiseksi välivaiheeksi lyhyen kestonsa vuoksi. Häntä seurasi katolikoksena Gevorg V Sureniats.


title: Jalmari Rasi

text: Hjalmar (Jalmari) Viktor Rasi (26. joulukuuta 1893 – 9. marraskuuta 1934 Wolwi, Queensland) oli suomalainen kommunisti, joka toimi 1920-luvulla muun muassa Suomen kommunistisen puolueen Suomen byroon yleisorganisaattorina. Syksyllä 1927 Rasi pidätettiin, ja hän päätti ryhtyä yhteistyöhön viranomaisten kanssa. Rasista muodostui tunnetuin Etsivän keskuspoliisin kanssa yhteistyötä tehnyt kommunisti. Rasin paljastusten ansiosta pidätettiin vuonna 1928 suurin osa SKP:n Suomessa olleesta johdosta, ja seuranneissa oikeudenkäynneissä Rasi toimi syyttäjän päätodistajana.


title: Jalmari Rasi

text: Rasi osallistui sisällissotaan keväällä 1918 Epilän punakaartin riveissä Tampereella. Hän sai osallisuudestaan kahden vuoden ehdollisen tuomion, mutta hänet armahdettiin jo elokuussa 1918. 1920-luvun alussa Rasi toimi pääasiassa Suomen sosialidemokraattisessa nuorisoliitossa. Vuonna 1923 Rasi lähti Neuvostoliittoon opiskelemaan. Opinnot Lännen vähemmistökansallisuuksien yliopistossa jäivät kuitenkin lyhyiksi, sillä Rasi määrättiin takaisin Suomeen puoluetyöhön jo vuodenvaihteessa 1923–1924. Rasi työskenteli SKP:n piiriorganisaattorina (1923–1924), (1924) ja (1925–1926) alueilla, kunnes siirtyi Helsinkiin puolueen yleisorganisaattoriksi 1927. Hän oli SKP:n Suomen byroon jäsen helmikuusta 1926 marraskuuhun 1927. Tehtävässään Rasi oli hyvin perillä puolueensa salaisesta järjestörakenteesta. Vuosina 1925 ja 1927 hän kävi myös salaa SKP:n kokouksissa Neuvostoliitossa.


title: Jalmari Rasi

text: Etsivän keskuspoliisin jo pitkään etsimä Rasi pidätettiin marraskuussa 1927. Tiedon tultua julkisuuteen Rasia puolustettiin kommunistijohtoisessa lehdistössä. Rasin osallistuminen kiellettyyn maanalaiseen toimintaan kiellettiin. Suhtautuminen muuttui, kun huhut ryhtymisestä yhteistyöhön viranomaisten kanssa varmistuivat. Rasi leimattiin pahimman luokan provokaattoriksi. Puolueen sisäpiireissä käytiin vakavia keskusteluja Rasin likvidoimisesta. Myös esimerkiksi Aili Rasi sanoutui ssa irti entisestä aviomiehestään. Vuonna 1928 pidätettiin pääosin Rasin kertomusten perusteella 58 henkilöä, joista Turun hovioikeus tuomitsi syyskuussa 46. Kiinni jäivät SKP:n Suomen byroon kaikki jäsenet yhtä lukuun ottamatta, lähes kaikki piiriorganisaattorit sekä monia piirikomiteoiden jäseniä. Tapahtunut oli kova kolaus puolueen maanalaiselle organisaatiolle. Myös järjestön jäsenmäärä väheni tapauksen jälkeen.


title: Jalmari Rasi

text: Rasi kertoi EK:lle kuulusteluissa ilmeisesti kaiken minkä SKP:n toiminnasta tiesi. Tunnustus, joka poliisin arkistoissa sai nimen "Siikasen kertomus", oli 273 folioliuskaa pitkä, ja sitä käytettiin useissa oikeudenkäynneissä todistusaineistona. Korvaukseksi paljastuksistaan Rasi sai tavanomaista lyhyemmän vankeusrangaistuksen sekä uuden henkilöllisyyden. Rasi tuomittiin kolmeksi ja puoleksi vuodeksi vankeuteen, mutta presidentti armahti hänet jo lokakuussa 1928, ja hän sai kansalaisluottamuksen takaisin. Vapauduttuaan Rasi sai passin nimellä "Johan Valter Rissanen", ja hän muutti elämänkumppaninsa ja tämän kahden lapsen kanssa Australiaan. He saapuivat Melbourneen 11. helmikuuta 1929. Rasi sai maatilan ja tarkoitus oli harjoittaa maataloutta, mutta uudessa kotimaassa perhe hajosi, eikä Rissasella muutenkaan ilmeisesti mennyt kovin hyvin. Hän kuoli 39-vuotiaana sydänkohtaukseen. Suomalaisiin asiakirjoihin Rasin kuolinpaikaksi väärennettiin paikallisen kirkkoherranviraston ja EK:n yhteistyön seurauksena Nokia..


title: Peräsin

text: Peräsin on ohjauslaite, jolla ohjataan vesialusta tai lentokonetta. Suurin peräsimen kääntymiskulma on yleensä 35–40 astetta..


title: Peräsin

text: Peräsin kääntää virtauksen aluksen peräpäässä sivulle, jolloin pohjan muodosta tulee epäsymmerinen. Lisääntyvä vastus toisella puolella pyrkii kääntämään aluksen kulkusuuntaa ja myös aluksen pohjan "siipiprofiili" muuttuu. Peräsin pyritään sijoittamaan potkurialuksessa potkurin taakse, jolloin myös potkurin aiheuttaman työntövoiman suunta kääntyy.


title: Peräsin

text: Myös lentokoneissa ja ilmatyynyaluksissa on peräsin. Ilma-aluksissa ja sukellusveneissä käytetään myös "siivekkeitä" jotka ovat vaakatasossa mutta joiden toiminta on vastaava.


title: Peräsin

text: Persialaisessa taiteessa, puuveistoksissa ja veneiden jäännöksissä on kuvattu veneen sivulla oleva ohjaukseen tarkoitettu airo jo 2000-luvulla eaa.


title: Sao

text: Sao on Neptunuksen kuu, joka löydettiin vuonna 2002. Se tunnetaan myös nimillä Neptunus XI ja S/2002 N 2. Kreikkalaisessa mytologiassa Sao oli yksi nereideistä.


title: Sao

text: Sao on Kozain resonanssissa eli sen eksentrisyys ja inklinaatio vaihtelevat.


title: Maa ja vapaus

text: Maa ja vapaus on vanha sosialistinen tunnus, joka periytyy 1800-luvun venäläisiin anarkismiin viittaaviin sosialisteihin. Vuonna 1888 perustettu anarkistien lehti käytti tätä nimeä.


title: Maa ja vapaus

text: Tunnusta "Tierra y Libertad" käyttivät mm. Emiliano Zapata, Partido Liberal Mexicano ja siitä tuli Meksikon vallankumouksen tunnus. Myöhemmin sitä käytettiin Espanjan sisällissodassa.


title: Raimo Smedberg

text: Raimo Smedberg on suomalainen muusikko ja näyttelijä. Hän vaikuttaa Seitsemän seinähullua veljestä -yhtyeessä. Parhaiten hänet muistetaan vuonna 1997 valmistuneesta The Joulukalenteri -sarjasta Hande-tontun ja Kerttu Santasen rooleista. Hän on esiintynyt myös elokuvissa "Rampe ja Naukkis – kaikkien aikojen superpari" ja "Iskelmäprinssi".


title: Frank Calvert

text: Frank Calvert (1828–1908) oli englantilainen konsulaattiviranomainen itäisen Välimeren alueella ja harrastelija-arkeologi. Hän oli avaintekijä Heinrich Schliemannin löytäessä antiikin kaupungin Troijan.


title: Frank Calvert

text: Charles Maclaren oli tunnistanut Hissarlikin mahdolliseksi Homeroksen kuvailemaksi Troijan kaupungiksi vuonna 1822. Vuonna 1847 Calvertin veli oli ostanut 2000 aarin 8 neliökilometrin alueen Aksa Koysta, joka oli osa Hissarlikin vuorta. Vuonna 1852 Calvert oli auttamassa veljeään Frederickiä ja Jamesia heidän konsulaattityössään. Calvert jatkoi veljiensä työtä vuonna 1855, kun Frederick oli määrättynä Krimin sotaan. Calvert toimi Britannian konsulina 1855–1858. Frank seurasi veljeään Jamesia Yhdysvaltain konsulaattiagenttina vuonna 1874.


title: Frank Calvert

text: Jäätyään pois konsulin toimistaan Calvert alkoi huolellisesti suorittaa arkeologisia kaivauksia perheensä omistamalla maa-alueella. Calvert omisti itäisen puolen Hissarlikin vuoresta ja antiikin kaupungin paikan. Hän julkaisi löytönsä 1864. Hän oli vakuuttunut, että hän oli löytänyt antiikin Troijan. Krimin sodan jälkeen hän välitti näkemyksiään Heinrich Schliemannille. , 1873–1890 kaivauksien aikana Schliemann löysi taide-esineitä Hissarlikin vuorelta ja vakuuttui Troijan löydöstä.


title: Kingston (troolari)

text: Kingston (tunnus FIN-1102 U) oli suomalainen troolari, joka upposi Selkämerellä 24. helmikuuta 2000. Troolarin nelihenkinen miehistö menehtyi turmassa. Miehistön jäsenistä kaksi oli suomalaisia ja kaksi virolaisia.


title: Kingston (troolari)

text: "Kingston" oli lähtenyt 23. helmikuuta 2000 Kustavin Laupusten kalasatamasta pyytämään silakkaa troolilla Gävlen koillispuolella sijaitsevan Finngrundetin matalikon vesille. Kun alus ei palannut takaisin määräpäivään 25. helmikuuta mennessä, käynnistettiin Selkämeren alueella etsinnät, joihin osallistui sekä suomalaisia että ruotsalaisia aluksia ja lentokoneita.


title: Kingston (troolari)

text: Troolarin uppoamispaikka löydettiin meressä olevien dieselöljyläikkien perusteella, ja eräs venäläinen kauppa-alus poimi talteen myös "Kingstonin" kaksi pelastuslauttaa, jotka ajelehtivat merellä tyhjinä. "Kingstonin" hylky löytyi seuraavana päivänä 80 metrin syvyydestä miehittämättömän ruotsalaisen pienoissukellusveneen avulla.


title: Kingston (troolari)

text: "Kingston" upposi tutkimusten perusteella todennäköisesti 24. helmikuuta klo 16 iltapäivällä, kun siihen oltiin nostamassa kalansaalista. Sää oli tapahtumahetkellä huono, ja alus kallistui yli 20 astetta, jolloin sen laidan avoimista aukoista sisään virrannut vesi upotti aluksen. "Kingstonin" vakautta olivat heikentäneet siihen aiemmin Ruotsissa tehdyt muutostyöt ja sen rakenteen yläosiin Helsingissä tehdyt laiteasennukset. Osa aluksen teknisistä laitteista ei myöskään ollut toimintakunnossa, ja sen miehistö ei tuntenut kovin hyvin joulukuussa 1999 Ruotsista Suomeen ostettua alusta.


title: Kingston (troolari)

text: "Kingston" oli rakennettu vuonna 1967 Roßlauer Schiffswerftillä Itä-Saksassa. Sen vetoisuus oli 202 brt, pituus 30 metriä, leveys 6,6 metriä ja koneteho 662 kW.


title: Kaarina Davis

text: Kaarina Davis (s. 1970 Yhdysvallat) on amerikkalainen sairaanhoitaja ja kirjailija, joka asuu Suomessa ja kirjoittaa suomeksi.


title: Kaarina Davis

text: Davis syntyi Yhdysvalloissa suomalaiselle äidille ja amerikkalaiselle isälle. Hän muutti Suomeen seitsemänvuotiaana. Davis työskenteli hoitoalalla vuosina 1987–2004.


title: Kaarina Davis

text: Vuonna 2007 ilmestyi hänen esikoisteoksensa "Rankka kutsumus - Sairaanhoitajan päiväkirja", joka herätti vilkkaan keskustelun suomalaisesta sairaanhoidosta. Finlandia-raati vaitsi Rankka kutsumuksen yhdeksi kuudesta Tieto-Finlandia-ehdokkaasta ennätyksellisen suuresta kilpailijajoukosta. Raati perusteli valintaansa: ”Rankka raportti äärimmäisen ajankohtaisesta aiheesta. Näyttää työn kaikessa raadollisuudessaan, sairaanhoitajan hoivasodan etulinjalaisena, joka raataa, purnaa, tekee parhaansa ja lopulta väistyy kuluttavasta ammatista.”


title: Kaarina Davis

text: Rankka kutsumus -kirja ja Kaarina Davis saivat Suomen Mielenterveysseuran tunnustuspalkinnon vuonna 2007. ”Perustelut: Rankka kutsumus -kirjassa kuvataan sairaanhoitajan arkisen työn todellisuutta rehellisesti ja avoimesti. Kirjassa painotetaan, että kun hoitajien työoloja ei pidetä tärkeänä ja ammatissa on edelleen kutsumustyön kaiku, moni hoitaja uupuu työtaakkansa alle. Kirjan tärkeä viesti on: hoitajien pitää oppia pitämään puolensa ja sanomaan ei.”


title: Kaarina Davis

text: Rankka kutsumus ilmestyi heinäkuussa 2007. Siinä Davis kritisoi Tehyn hampaattomuutta ja vaati että hoitajien edunvalvontajärjestelmän pitäisi olla rohkeampi ja ajan tasalla. Davis ehdotti Tehyä kieltäytymään hoitajien perustehtävien ulkopuolelle jäävistä töistä ja kokeilemaan niin sanottua italialaista jarrutusta, jossa tehdään vain lain vaatima minimi. Hän kirjoitti: ""Joukkoirtisanoutumiset tai tarpeellisille sairaslomille hakeutumiset saisivat liikkeelle valtavan muutosvoiman."" Samana syksynä Tehy käytti Suomessa erittäin harvinaista joukkoirtisanoutumisen uhkaa työtaistelunsa painostuskeinona vaatiessaan jäsenilleen 24 prosentin palkankorotusta. Yliopistosairaaloiden kriittisimmistä tehtävistä oli irtisanoutumassa jopa 70–100 prosenttia hoitajista. Palkkasopimus syntyi ennen kuin irtisanoutumiset toteutuivat.


title: Kaarina Davis

text: Toisessa kirjassaan "Irti oravanpyörästä" (2010) Davis kertoo niistä valinnoista, joiden kautta hän päätyi viettämään yksinkertaista ja kiireettömämpää elämää sukutilallaan Hämeenkyrössä. Hän opetteli kantapään kautta elämään pienesti. Kirja tarjoaa monia myönteisiä vaihtoehtoja loppuunpalaneille, masentuneille ja kulutusyhteiskuntaan väsyneille.


title: Kaarina Davis

text: Vuonna 2012 Omnian kehittämisyksikkö InnoOmnia valitsi Davisin Vuoden 2012 Toisinnäkijäksi. Tuomariston perustelut: "Kaarina Davis kyseenalaistaa terävästi tämän päivän kulutusyhteiskunnan ja siihen liittyvät trendit. Kirjassaan ’Irti oravanpyörästä’ hän kertoo, kuinka jätti hoitoalan ja vanhan elämän taakseen, hyppäsi pois oravanpyörästä ja muutti maalle. Kirjojen, blogin ja kolumnien kirjoittamisen lisäksi hän kasvattaa ruokansa luonnonmukaisesti ja kerää ruokaa ja polttopuita luonnosta. Hän on suojellut osan metsästään metsien monimuotoisuutta turvaavan METSO-ohjelman kautta. Kilpailutuomariston mielestä Kaarina edustaa ajattelullaan todellista arkipäivän rohkeutta ja kykyä nähdä toisin.


title: Kaarina Davis

text: Davisin kolmas teos "Toisinnäkijän päiväkirja" ilmestyi heinäkuussa 2013. Se kertoo hänen Alhonlahden sukutilan ”viidentoista minuutin paikasta”, eli paikasta, jossa vielä 1990-luvulla ei kuulunut yhtään ihmisen aiheuttamaa ääntä viiteentoista minuuttiin ja kuinka nykyään yhtenäistä hiljaisuutta on jäljellä enää harvoin ja silloinkin vain viitisen minuuttia. Kirjan merkittävässä osassa ovat lintu- ja muut luontohavainnot, huoli luonnon pirstoutumisesta, ihmisten luontosuhteesta ja luonnosta vieraantumisesta sekä kaikkialle laajenevista avohakkuista ja rakennushankkeista.


title: Kaarina Davis

text: Kaarina Davis tunnetaan yksinkertaisen ja luonnonläheisen elämän puolestapuhujana ja keskustelunavaajana. Hän toimii kotitilansa töiden lisäksi freelancer-kirjoittajana ja kolumnistina.


title: Frenckellin paperitehdas

text: Frenckellin paperitehdas oli Tampereella Tammerkosken varrella sijainnut paperitehdas, jossa käynnistettiin Suomen ensimmäinen paperikone vuonna 1842. Tehtaan juuret juontuivat Suomen ensimmäiseen paperitehtaaseen, jonka Abraham Häggman oli perustanut samalle paikalle jo vuonna 1783.


title: Frenckellin paperitehdas

text: Frenckellin paperitehdas laajeni voimakkaasti 1870-luvulla. Vuosina 1903–1905 rakennettiin Birger Federleyn suunnittelema laaja jugendtyylinen teollisuuskompleksi, joka nykyisin muodostaa keskeisen osan Tammerkosken teollisuushistoriallisesta kansallismaisemasta. Vuonna 1921 Frenckellin paperitehtaasta tuli porilaisen W. Rosenlew & Co:n tytäryhtiö. Paperitehtaan toiminta päättyi alueen käytyä ahtaaksi vuonna 1929.


title: Frenckellin paperitehdas

text: Jäljellä olevissa tehdasrakennuksissa toimii nykyään Tampereen Teatterin Frenckell-näyttämö sekä kaupungin teknisen- ja ympäristötoimen tiloja.


title: Frenckellin paperitehdas

text: Tehtaan piipun juurella olevassa vanhassa pannuhuoneessa toimi kaupunginkirjaston Frenckellin lehtilukusali vuosikymmenten ajan. Se siirtyi kuitenkin kirjaston yhteyteen vuonna 2016. Vuonna 2018 tiloihin avataan ravintolatoimintaa.


title: Contender

text: Contender on yhden purjehtijan trapetsijolla. Kansainvälisen Contender-veneluokan on suunnitellut australialainen Bob Miller vuonna 1968, ja tarkoituksena oli, että siitä olisi tullut Olympialuokka. Vene on suosittu Euroopassa ja Australiassa, mutta sillä purjehditaan aktiivisesti myös USA:ssa ja Kanadassa.


title: Contender

text: Contenderia purjehditaan trapetsilta eli venettä ohjataan ja käsitellään "ilmassa roikkuen". Veneen käsittely vaatii hyvien fyysisten ominaisuuksien, ketteryyden ja notkeuden, lisäksi myös hyviä veneenkäsittely- ja purjehdustaitoja päästääkseen edes alkuun. Contender-purjehtijan ihannepaino on varsin laaja – luokassa on ollut hyvin erikokoisia kansainvälisiä mestareita aina 60 kg:stä yli 90 kg:aan.


title: Contender

text: 2000-luvulla kansainvälisiin purjehduskilpailuihin on osallistunut noin 150 Contender-purjehtijaa.


title: Rankka kutsumus

text: Rankka kutsumus – Sairaanhoitajan päiväkirja (2007, kustannusosakeyhtiö Nemo) on Kaarina Davisin esikoisteos. Teos valittiin 22.11.2007 Tieto-Finlandia-ehdokkaaksi ja se sai Mielenterveysseuran tunnustuspalkinnon.


title: Rankka kutsumus

text: Teos kuvaa sairaanhoitajan työtä. Se ottaa kantaa hoitajien työoloihin ja sisältää osia Davisin omasta päiväkirjasta, jota hän on kirjoittanut työstään.


title: CarGoTram

text: CarGoTram on rahdinkuljetukseen tarkoitettu Dresdenissä Saksassa liikennöivä raitiovaunu. Raitiovaunua käytetään Volkswagenin Transparent Factoryn materiaalitoimituksissa. CarGoTramit esiteltiin yleisölle 16. marraskuuta 2000 ja ensimmäiset koeajot suoritettiin 3. tammikuuta 2001.


title: CarGoTram

text: Dresdner Verkehrsbetriebe AG:n ja Volkswagen Automobil-Manufaktur Dresden GmbH:N välinen sopimus CarGoTramista allekirjoitettiin 3. maaliskuuta 2000. Sopimuksen mukaan CarGoTramia käytettäisiin Dresden Friedrichstadtin logistiikkakeskuksen ja Transparent Factoryn välisessä rahtiliikenteessä kuorma-autojen sijaan. Reitti kulkee Dresdenin ydinkeskustan halki. Siirtämällä kuljetukset olemassa olevalle raitiotielle raskas liikenne ydinkeskustan alueella ei lisääntyisi.


title: CarGoTram

text: Kaksi CarGoTram-junayksikköä liikennöi logistiikkakeskuksen ja autotehtaan välillä. Junayksiköt on rakentanut Schalker Eisenhütte Maschinenfabrik GmbH. Yhden junayksikön hinta oli 6,5 miljoonaa Saksan markkaa. CarGoTrameja kuljettavat kaupungin liikennelaitoksen Dresdner Verkehrsbetriebe AG:n työntekijät.


title: CarGoTram

text: CarGoTramit kulkevat normaalioloissa tunnin välein, tehtaan tuotantotahdista riippuen jopa 40 minuutin vuoroväli on mahdollinen. Pääreitti kulkee logistiikkakeskuksesta (Güterverkehrszentrum) Postplatzin ja Grunaer Straßen kautta edelleen Straßburger Platzille ja tehtaalle. Ruuhka-aikana CarGoTram voi käyttää myös muita reittejä.


title: CarGoTram

text: CarGoTram on molempiin suuntiin liikennöivä moniosainen raitiovaunu. Toisin kuin useimmissa kaupunkiliikenteeseen tarkoitetuissa henkilöliikenteen raitiovaunuissa, CarGoTramissa on ohjausvaunut yksikön molemmissa päissä. Yksikön lastikapasiteetti on 214 m³, joka vastaa kolmea kuorma-autokonttia. Kukin ohjausvaunu voi kuljettaa 7,5 tonnin kuorman, ja kukin välivaunu kaikkiaan 15 tonnin kuorman.


title: CarGoTram

text: Yksikön kaikki pyöräkerrat on varustettu sähkömoottorein ja ovat vetäviä.


title: Ville Rusanen

text: Ville Rusanen (s. 1977 Kuopio) on suomalainen oopperalaulaja, äänialaltaan baritoni.


title: Ville Rusanen

text: Rusanen on valmistunut Sibelius-Akatemiasta musiikin maisteriksi. Hänen laulunopettajiaan ovat olleet Pertti Rusanen Kuopion konservatoriossa ja Jorma Hynninen sekä Päivi Nisula Sibelius-Akatemiassa.


title: Ville Rusanen

text: Rusanen on esiintynyt kansainvälisillä oopperalavoilla muun muassa Milanon La Scalassa, Lyonin oopperassa Ranskassa, Netherlands Operassa ja Nationale Reisoperassa Hollannissa sekä Scottish Operassa. Keväällä 2013 hän esiintyi Australiassa Sydney Philharmonian solistina. Hän on niin ikään esiintynyt muun muassa Lontoossa BBC Proms -festivaaleilla, Chicagon Grant Park Music -festivaaleilla, Ranskassa Orchestre National Bordeaux’n solistina, Belgiassa Orchestre Philharmonique de Liègen solistina ja Irlannissa RTÉ National Symphony Orchestran solistina.


title: Ville Rusanen

text: Rusanen on vieraillut säännöllisesti Suomen Kansallisoopperassa vuodesta 2005. Hänen rooleihinsa ovat kuuluneet muun muassa Rossinin "Sevillan parturin" Figaro, Mozartin "Taikahuilun" Papageno, Mozartin "Così fan tutten" Guglielmo, Madetojan "Pohjalaisia"-oopperan Jussi, Rautavaaran "Aleksis Kivi" -oopperan nuori Aleksis sekä Jukka Linkolan "Robin Hood" -oopperan nimirooli. Hänet on kiinnitetty Suomen Kansallisoopperan solistikuntaan kausiksi 2014–2016.


title: Ville Rusanen

text:
Savonlinnan oopperajuhlilla Rusasen debyytti oli kesällä 2014 Aulis Sallisen
"Kullervo"-oopperan Kimmon roolissa.


title: Ville Rusanen

text: Syksystä 2015 alkaen Rusanen esiintyy kummituksen roolissa Suomen Kansallisoopperan "Oopperan kummitus" -musikaalissa.


title: M/S Ulsund

text: M/S Ulsund oli norjalainen rahtialus, joka upposi Norjan etelärannikolla 27. helmikuuta 1998. Aluksen koko seitsenhenkinen miehistö menehtyi onnettomuudessa. Miehistöstä kuusi oli suomalaisia ja yksi virolainen.


title: M/S Ulsund

text: "Ulsund" oli 2 400 tonnin alumiinilastissa matkalla Pietarista kohti Hoyangeria Norjassa. Alus poikkesi 25. helmikuuta Kööpenhaminassa, missä sen päälliikkö vaihtui, lasti tarkastettiin ja polttoaine-, vesi- sekä muonavarastoja täydennettiin.


title: M/S Ulsund

text: Alukselta lähetettiin hätäsanoma 27. helmikuuta kello 21.25 paikasta 57 astetta 57.8 minuuttia pohjoista leveyttä ja 6 astetta 12.6 minuuttia itäistä pituutta. Aluksen päällikkö ilmoitti, että alus oli kallistunut 6 astetta, sen vasen parras ja kansi olivat veden alla ja että laivaan pääsi vettä, jota yritettiin pumpata pois. Alus upposi luultavasti noin 10–15 minuuttia myöhemmin, eikä ensimmäinen paikalle apuun ehtinyt alus enää löytänyt muuta kuin meren pinnalla kelluvaa hylkytavaraa. Hylky onnistuttiin myöhemmin löytämään pienoissukellusveneen avulla.


title: M/S Ulsund

text: "Ulsundin" syväys oli matkan aikana kasvanut vesivuotojen ja Kööpenhaminasta otetun vesi- ja polttoainetäydeenyksen vuoksi. Myrskyn aikana laivan kannella ollut lastinkäsittelyssä käytetty kaivinkone oli nähtävästi irronnut kiinnityksistään ja repinyt mukanaan myös osan kansiluukuista, jolloin vettä alkoi virrata ruumaan ja laiva alkoi kallistua.


title: M/S Ulsund

text: M/S "Ulsund" oli rakennettu vuonna 1971 Fredrikshavn Vaerft & Tordokin telakalla Tanskassa. Sen vetoisuus oli 1 572 brt ja koneteho 920 kW. Aluksen omisti Trond A. Kittilsen Shipping A/S, ja sen kotipaikka oli Brevik Norjassa. Alus oli vuonna 1987 muutettu itselastaavaksi ja -purkavaksi (self-loader) lisäämällä sen kannelle tätä varten Åkerman H16C -kaivinkone ja traverssi kiskoineen.Ulsundin rahtaajana oli Raumalainen Rofera Oy


title: Luokkakokous (romaani)

text: Luokkakokous on Jarkko Tontin romaani. Kirjan on julkaissut Otava vuonna 2007. Pokkariversiona kirja ilmestyi vuonna 2011.


title: Luokkakokous (romaani)

text: Matias ja Toni ovat lapsuudenystävyksiä, jotka pitävät edelleen yhtä, vaikka he ovatkin kasvaneet eri suuntiin. Matias tekee historian väitöskirjaa Helsingin yliopistossa, rakastaa museoita ja kaikkea vanhaa ja vieroksuu kännyköitä ja sähköpostia. Toni taas työskentelee it-alalla ja haaveilee omasta yrityksestä. Työläisperheessä kasvanut Toni on aina kadehtinut Matiaksen varakkaita vanhempia, vaikka tämän elämä onkin ollut kaukana kiiltokuvasta: Matias on adoptoitu ja hänellä on huonot välit alkoholisoituneeseen ottoisäänsä.


title: Luokkakokous (romaani)

text: Romaanin tapahtumat lähtevät liikkeelle siitä kun entinen luokkatoveri Emmi pyytää ystävyksiltä apua luokkakokouksen järjestämisessä. Emmi on Matiaksen entinen rakastettu - ja niin myös Tonin. Molemmat rakastavat Emmiä edelleen ja tapailevat – toisistaan tietämättä. Matias ja Toni toimivat vuorotellen minäkertojina, Emmin henkilökuva muotoutuu ainoastaan heidän kertomansa kautta. Emmi onkin romaanin arvoituksellinen hahmo, hän pyörittelee molempia miehiä pikkusormensa ympärillä miten tahtoo ja pettää kumpaakin vailla tunnontuskia.


title: Luokkakokous (romaani)

text: Miehiä ei kuitenkaan koetella ainoastaan ystävyyden ja rakkauden saralla: Matias löytää vihdoin juurensa ja Toni sairastuu vakavasti. Teoksen tapahtumat huipentuvat luokkakokouspäivään, se on kummallekin miehelle monella tapaa kasvamisen paikka.


title: Luokkakokous (romaani)

text: Saara Kesävuori luonnehti teosta kirja-arvostelussaan ("Aamulehti" 25.8.2007) seuraavasti: ”Runoilijana aloittaneen Tontin proosaesikoinen on rakenteeltaan tiivis ja varsinkin dialogiosuuksissa hurmaavan häijyä kieltä.” Antti Järven mukaan ("Helsingin sanomat" 28.7.2007) ”Romaani on tarkka, humaani kuvaus kolmikymppisten sukupolvesta, ystävyydestä, identiteetin etsimisestä ja olemassaolon mielekkyydestä.” Jari O. Hiltunen kirjoitti romaanista "Opettaja"-lehden numerossa 44–45/2007: ”Luokkakokous on silti niin hyvä sukupolviromaani, että sille on vaivalloista löytää kunnon vertailukohtaa nykykirjallisuudestamme.”


title: Luokkakokous (romaani)

text: Otto Lappalainen kirjoitti romaanista "Kirjain"-lehdessä 4/2007: ”Luokkakokous hahmottaa uskottavan tuntuista ryhmäkuvaa 1980-luvun lapsista ja 1990-luvun nuorista. Heistäkään ei juuri tullut unelmansa toteuttajia vaan elämän suorittajia. Mutta upean romaanin Tontti on luonut aiheesta. Luokkakokous ei räpiköi realismissa, vaan lentää kevyesti eteenpäin nokkelan sanankäytön ja vähäeleisen huumorin voimin.”


title: Luokkakokous (romaani)

text: “Hetkissä vilahtaa miellyttävä tunnistamisen tunne. Sitä paitsi Tontti virittää niin monta koukkua, että kirja on luettava kerralla.” – "Olivia" 8/2007.


title: Luokkakokous (romaani)

text: “Kerrassaan vetävä romaani.” – "Seura" 26.10.2007.


title: Luokkakokous (romaani)

text: Teoksessa esiintyy cameoroolissa Jarkko Tontti -niminen henkilö. Hän on allekirjoittanut asiakirjan joka perustaa toisen romaanin päähenkilön identiteetin.


title: Lapsuuden sankarille

text: Lapsuuden sankarille (levykoodi KRÄKS 85) on Miljoonasade-yhtyeen debyyttisingle, joka julkaistiin 14. elokuuta 1986. Kappaleen on säveltänyt ja sanoittanut Heikki Salo.


title: Lapsuuden sankarille

text: Kappale kertoo neuvostoliittolaisesta avaruuslentäjästä Juri Gagarinista. Kappale on julkaistu venäjäksi nimellä ”Geroju mojega djetstva” ja englanniksi nimellä ”Fly on Juri Gagarin”.


title: Lapsuuden sankarille

text: Kappale julkaistiin vuonna 1986 kaksipuolisena singlenä. Singlen b-puolella on kappale nimeltä ”Helenan Baarissa”.


title: Lapsuuden sankarille

text: Muun muassa Vesa-Matti Loiri on esittänyt kappaleesta coverversion vuonna 2007 ilmestyneellä "Inari"-albumillaan. Sleepy Sleepers on tehnyt kappaleesta oman version nimellä "Nykäsen Matti". Timo Kotipelto esittää ”Lennä, Nykäsen Matti” -kappaleen Nykäsestä kertovassa "Matti"-elokuvassa. Turos Hevi Geellä on tehnyt kappaleesta oman version ”Aja vaan”, joka kertoo Tapani Kansasta. Hauli Brosin Herrasmiesten laulut -levyllä Heikki Salo esittää itse uudelleensanoittamansa version ”Kun mä nykäsen mällit”. Kyseinen levy jaettiin Jallun erikoisnumeron välissä vuonna 2008.


title: Luokkakokous (täsmennyssivu)

text: Luokkakokous on samalla luokalla koulussa olleiden jälleennäkeminen, mutta voi tarkoittaa myös seuraavia asioita:


title: Nemo

text: Nemo (lat. ”ei kukaan”) voi tarkoittaa seuraavia asioita:


title: Kunnian hinta

text: Kunnian hinta ("Orgoglio", suom. ylpeys) on italialainen romanttinen draamasarja, joka kertoo yläluokkaisen Anna Obrofarin ja köyhistä oloista tulevan Pietro Pironin rakkaudesta 1900-luvun alun Italiassa. Sarjasta on valmistunut kaikkiaan 3 tuotantokautta, joissa jokaisessa on 13 jaksoa. Sarjan italiankielinen nimi Orgoglio tarkoittaa suomeksi kirjaimellisesti "ylpeys". Sarjan on tuottanut Titanus, RAI, Italia. Yle TV2 aloitti sarjan esittämisen 8.7.2007.


title: Kunnian hinta

text: Pietro on joutunut jättämään Annan vuosia aiemmin jouduttuaan väärin syytetyksi varkaudesta ja paennut Yhdysvaltoihin. Pietro palaa kotiseudulleen oikaisemaan kokemansa vääryyden, mutta kohtaa nyt Annan, joka on vanhempiensa vaatimuksesta päätynyt kreivi Herman Ludovicin vaimoksi. Kreivillä ei ole aikomustakaan päästää rakastavaisia yhteen eikä Anna pysty kertomaan totuutta nuoresta siskostaan.


title: Kunnian hinta

text:
Ensimmäinen tuotantokausi
Toinen tuotantokausi


title: Ploidia

text: Ploidia tarkoittaa homologisten kromosomistojen määrää solussa. Kromosomistojen määrä voi vaihdella organismin sisällä. Tyypillinen somaattinen solu on diploidi, sukusolu taas haploidi.


title: Ploidia

text: Haploidin solun tumassa on yksinkertainen lajiominainen kromosomisto. Suvullisesti lisääntyvien eliöiden sukusolut ovat haploideja ja ne sisältävät haploidisen kromosomiannoksen. Haploidia kromosomistoa merkitään kirjaimella n. Ihmisen haploidinen kromosomiluku on n = 23.


title: Ploidia

text: Haploideissa soluissa tai yksilössä mutaatioiden vaikutus geenitoimintaan tulee suoraan näkyviin niiden fenotyypissä, koska vastinkromosomin puuttuessa niillä ei ole normaalisti toimivaa kopiota geenistä. Haploidivaiheessa tapahtuu myös helposti valintaa ja haitallisten mutaatioiden karsiutumista, mikäli geenivirhe esimerkiksi rajoittaa elintärkeitä solun perustoimintoja.


title: Ploidia

text: Diploidin solun tuma sisältää kaksi homologista kopiota kustakin kromosomista. Diploidin kromosomiluvun symboli on 2n. Ihmisen somaattisissa soluissa on kromosomeja 46 kappaletta (2n). Diploidiset eliöt perivät puolet kromosomeista isältä (paternaaliset kromosomit) ja puolet äidiltä (maternaaliset kromosomit). Useimmat somaattiset solut ovat diploidisia.


title: Ploidia

text: Diploidilla organismilla vanhemmilta saadut vastinkromosomit eli homologiset kromosomit voivat sisältää saman geenin eri alleeleja. Jos toisessa vastinkromosomissa sijaitsevassa geenin alleelissa on haitallinen mutaatio, sen haittavaikutus voi peittyä toisen vastinkromosomin normaalin geenitoiminnan alle. Diploidinen solu on näin ollen paremmin puskuroitu mutaatioiden haittavaikutusta vastaan kuin haploidinen solu.


title: Ploidia

text:
Polyploidia () tarkoittaa yleisesti useamman kuin kahden haploidisen kromosomiston esiintymistä samassa solussa. Esimerkiksi triploidisella (3n) solulla tai yksilöllä kromosomisto on kolminkertaisena, tetraploidisella (4n) nelinkertaisena jne. Joillain kasvilajeilla polyploidia on hyvin yleistä. Polyploidiset kasvit ovat useimmiten kookkaita ja ne kestävät äärioloja hyvin.
Ihmisellä spontaaneista keskenmenoista noin 10 % aiheutuu sikiön polyploidisuudesta, joka on aina ihmisellä letaali.


title: Ploidia

text: Polyploidia voidaan jakaa kahteen tyyppiin: autopolyploidiaan ja allopolyploidiaan. Autopolyploidiassa sama kromosomisto on monistunut useammaksi, ja allopolyploidiassa kromosomistot ovat erilaisia ja peräisin kahdelta tai useammalta lähilajilta. Esimerkiksi ruisvehnä on allopolyploidinen kasvilajike.


title: Lea (troolari)

text: Lea oli suomalainen troolari, joka upposi Selkämerellä Mäntyluodon edustalla 12. huhtikuuta 1999 ollessaan vetämässä troolia parivedolla toisen, "Nipsu"-nimisen troolarin kanssa. Onnettomuudessa kuolivat Lean ja Nipsun päälliköt. Molempien alusten kotipaikka oli Kalajoki.


title: Lea (troolari)

text: Troolarit "Lea" ja "Nipsu" lähtivät Reposaaren kalasatamasta Selkämerelle 11. huhtikuuta 1999 kello 12 pyytämään silakkaa paritroolilla Selkämerellä. Kun troolareihin ei saatu seuraavana aamuna yhteyttä, käynnistettiin alueella etsinnät. Troolari "Nipsu" löytyi mereltä tyhjänä valot päällä ja kone käynnissä 13. huhtikuuta, mutta troolari "Leasta" tai kummankaan troolarin kalastajista ei löytynyt jälkeäkään.


title: Lea (troolari)

text: Troolari "Lean" hylky löytyi 21. kesäkuuta 95 metrin syvyydestä muutamien kalastajien tekemissä etsinnöissä. "Nipsun" päällikön ruumis löytyi Kristiinankaupungin saaristosta 10. heinäkuuta. Troolari "Lea" nostettiin merestä Kalajoella järjestetyn kansalaiskeräyksen tuottamilla varoilla toukokuussa 2000, ja heinäkuussa 2000 löytyi vielä Siipyyn saaristosta Ljusgrundin saaren pohjoisrannalta troolari "Lealta" peräisin ollut salkku, jossa oli muun muassa "Lean" laiva-asiakirjat.


title: Lea (troolari)

text: Onnettomuustutkinnan perusteella troolari "Lea" menetti vakautensa, kun troolipussin silakkasaalista oltiin nostamassa sen kannelle. Alus kallistui niin voimakkaasti, että vettä pääsi virtaamaan sen avoimeen lastiruumaan, jolloin alus upposi. Myös ruumassa jo olleen silakkalastin liikkuminen vaikutti asiaan. Molemmat kalastajat olivat olleet tapahtumahetkellä troolari "Leassa", eivätkä he sitten olleet onnistuneet uimaan pinnalle jääneeseen troolari "Nipsuun".


title: Lea (troolari)

text: Troolari "Lea" (rekisterinumero FIN-137-0) oli rakennettu Kalajoen Vasankarissa vuonna 1988. Sen pituus oli 16, 7 metriä, leveys 4,8 metriä, vetoisuus 23 brt ja koneteho 243 kW. Troolari "Nipsu" (rekisterinumero FIN-16-0) oli rakennettu vuonna 1995; sen pituus oli 16,84 metriä, leveys 5,5 metriä, vetoisuus 35 brt ja koneteho 221 kW.


title: Kilpailupolitiikka

text: Kilpailupolitiikka on osa yleistä talous- ja sosiaalipolitiikkaa. Kilpailupolitiikalla voidaan käsittää laajassa mielessä kaikki talouden perusrakenteita koskevat säännöt. Tällöin luetaan käsittelyyn mukaan eri oikeuden alat, esimerkiksi vero-oikeus ja tarkastellaan niiden suhdetta kilpailua edistävässä ja rajoittavassa mielessä. Suppeammassa mielessä kilpailupolitiikka voidaan ymmärtää ”kilpailuoikeus” orientoidussa merkityksessä, jolloin se kattaa kontrolloinnin niin valtion (pois lukien julkisen vallan käyttö), yritysten kuin kuluttajien toimissa


title: Kilpailupolitiikka

text: Kilpailupolitiikan tehtävät ovat kilpailun edistäminen ja kilpailulakien puhdas toimeenpano. Ensimmäisessä on kyse toisaalta mahdollisimman vähäisessä markkinoiden toimintaan puuttumisessa viranomaistaholta ja toisaalta kilpailuviranomaisten esittämistä toimista kilpailun rajoitusten poistamiseksi. Jälkimmäistä tehtävää toteutetaan kilpailuviranomaisten taholta tutkimalla käytännössä kilpailunrajoitustapauksia ja kieltämällä tietyissä tapauksissa kilpailulle vahingollisia toimia.


title: Kilpailupolitiikka

text: Toteutettavan kilpailupolitiikan tavoitteena EU:ssa on taata markkinoiden mahdollisimman tehokas toiminta, estää kilpailun vääristäminen ja edistää kuluttajan hyvinvointia ja Euroopan taloudellista kilpailukykyä.


title: Kilpailupolitiikka

text: Euroopan Unionissa tarkoituksena on kilpailusääntöjen avulla saada aikaa kilpailua ja varmistaa pääomien, tavaroiden ja palveluiden vapaa liikkuvuus jäsenvaltiosta toiseen. Keskeistä EU:n kilpailupolitiikassa on ns. kauppakriteeri; EU:n kilpailusääntöjä sovelletaan kilpailun rajoitukseen, jos rajoituksella voidaan merkittävästi vaikuttaa jäsenmaiden väliseen kauppaan tai tapauksessa jossa osalliset yritykset ovat yhdestä jäsenmaasta.


title: Kilpailupolitiikka

text: Keskeiset kilpailusäännöt ovat EY:n perustamissopimuksen artiklat 81 (yritysten kilpailua vääristävä yhteistyö) ja 82 (yrityksen määräävän markkina-aseman väärinkäyttö). Vuonna 2004 voimaan tullut täytäntöönpanoasetus (Neuvoston asetus 1/2003) sisältää em. artikloiden soveltamisen menettelysäännöt. Kansallinen kilpailusäännöstö uusiutui voimaan tulleen täytäntöönpanoasetuksen myötä. Kansallisen kilpailulainsääntelyn yhdenmukaistamisella EU:n kilpailusääntöjen kanssa pyrittiin samaan aikaan yritysten toimintaympäristön yhtenäistämistä Unionin alueella.


title: Kilpailupolitiikka

text: Artikla 81 kieltää laajasti kilpailua vääristävä yhteistyö yritysten kesken. Sekä horisontaalisiin (kartellit) että vertikaalisiin kilpailurajoituksiin (esimerkiksi jakelusopimukset) sovelletaan kyseistä artiklaa. Artikla mainitsee kiellettyinä kilpailunrajoituksina muun muassa markkinoiden jakaminen, sopimukset tuotannon määristä tai markkinahinnoista. Lisäksi jakelusopimuksiin sisältyvät ehdot määrähinnoista tai asiakaspiirin rajoittamisesta ovat kiellettyjä. Kielto ei koske kuinkaan tapauksia, joissa sopimuksen edut ylittävät kilpailun vastaiset vaikutukset. Jos kuluttajan voidaan nähdä hyötyvän sopimuksesta ja sopimus edistää taloudellista ja teknistä kehitystä tai tehostavat tuotantoa tai jakelua, voi kielletty sopimus olla kilpailun kannalta hyödyllinen. Etuja ja haittoja koskevan arvioiminen on yrityksen vastuulla, mutta yrityksellä on mahdollisuus käyttää apunaan arvioinnissa EU:n tekemiä ryhmäpoikkeusasetuksia ja antamia tiedonantoja.


title: Kilpailupolitiikka

text: Artikla 82 kieltää yhteismarkkinoilla tai niiden merkittävällä osalla yhden tai useamman yrityksen määräävän markkina-aseman väärinkäytön, jos se vaikuttaa jäsenmaiden väliseen kauppaan. Väärinkäyttönä mainitaan kohtuuttomien hintojen ja kauppaehtojen määrääminen, kuluttajan vahingoksi koituva tuotannon, teknisen kehityksen ja markkinoiden rajoittaminen, kauppakumppaneiden epäedulliseen kilpailuasemaan asettaminen erilaisia ehtoja soveltamalla ja sopimuksen syntymistä edellyttävät, kaupan kohteeseen luonteensa ja kauppatavan puolesta liittymättömät lisäsuoritukset.


title: Kilpailupolitiikka

text: EU:n kilpailupolitiikassa on ollut havaittavissa muutosta aiempaan vertikaalisia rajoituksia painottuneeseen linjaukseen verrattuna. Kilpailupolitiikassa pyritään keskittymään enemmän markkinoiden rakenteisiin ja horisontaalisiin kilpailunrajoituksiin.


title: Kilpailupolitiikka

text: EU:n kilpailuasioista vastaa kilpailupääosasto. Sen tehtävänä on valvoa Euroopan yhteisöjen perussopimuksessa vahvistettujen kilpailusääntöjen toimeenpanoa.


title: Kilpailupolitiikka

text: Vuodesta 2004 alkaen ovat EU:n komissio ja jäsenvaltioiden kansalliset kilpailuviranomaiset muodostaneet yhteistyöverkoston ECN:n (European Competition Network). Verkoston päätehtävänä ja – tavoitteena on varmistaa yhdenmukainen ja tehokas kilpailusääntöjen soveltaminen komissiossa ja eri jäsenvaltioissa. Verkostolla on käytössään yhteinen tietokanta ja kilpailunrajoittamisen selvittämisessä saadaan apua muilta verkoston jäseniltä esimerkiksi näiden toimittamien lisätietojen ja tekemien yritystarkastusten muodossa


title: Kilpailupolitiikka

text: Laki kilpailurajoituksista on Suomen kansallisen kilpailupolitiikan perusta. Suomen laki on samansisältöinen kuin EU:n kilpailusäännöt.


title: Kilpailupolitiikka

text: EU:n vuonna 2004 voimaantulleen neuvoston asetuksen (1/2003) kanssa samaan aikaan tuli voimaan Suomessa uusittu laki kilpailunrajoituksista (318/2004). Kyseinen laki toteaa (1. luku) sovellettavan Euroopan yhteisön perustamissopimuksen artikloja 81 ja 82 silloin, kun on kyse Euroopan yhteisön jäsenmaiden välisen kaupan kilpailunrajoituksista. Lakia sovellettaessa otetaan huomioon erityisesti kuluttajien etu ja elinkeinotoiminnan harjoittamisen turvaaminen. Lakia ei sovelleta työmarkkinoita koskeviin sopimuksiin ja järjestelyihin.


title: Kilpailupolitiikka

text: Laki kilpailun rajoituksista (318/2004) kieltää kilpailua vääristävän yhteistyön ja määräävän markkina-aseman väärinkäytön yrityksillä. Artiklojen 81 ja 82 rikkomisesta seuraa seuraamismaksu, kilpailunrikkomismaksu, jollei menettely ole vähäinen tai seuraamusmaksun määrääminen perusteeton kilpailun turvaamisen kannalta. Markkinaoikeus määrää seuraamusmaksun Kilpailuviraston esityksestä. Mikäli kilpailunrajoitukseen osallistunut elinkeinoharjoittaja täyttää tietyt edellytykset ilmiantoon, tietojen luovutukseen ja yhteistyössä toimimiseen kilpailuviraston kanssa 9§:n mukaan, Kilpailuvirasto jättää esityksen seuraamusmaksusta tekemättä. Elinkeinoharjoittaja on tiedonantovelvollinen kilpailurajoitustapauksissa Kilpailuvirastolle.


title: Kilpailupolitiikka

text: Em. laki käsittelee myös yrityskauppaa liittyvää valvontaa. Jos yrityskaupan osapuolten yhteenlaskettu liikevaihto ylittää 350 milj. euroa ja jossa Suomessa kertynyt liikevaihto ylittää kahden osapuolen osalta 20 milj. euroa, sovelletaan kyseiseen yrityskauppaan säännöksiä yrityskauppavalvonnasta.


title: Kilpailupolitiikka

text: Kauppa- ja teollisuusministeriön kilpailu- kuluttaja- ja elintarvikeasioiden ryhmä vastaa Suomen kilpailulainsäädännön ja Suomen kantojen valmistelusta. Lisäksi kauppa- ja teollisuusministeriö osallistuu WTO:n ja OECD:n toimintaan kilpailuasioiden kehittämisessä.


title: Kilpailupolitiikka

text: Kauppa- ja teollisuusministeriön alaisuudessa toimiva Kilpailuvirasto valvoo kilpailuvalvonnan toteuttamisesta käytännössä sekä yksityisessä että julkisessa tuotannossa. Kilpailuvirasto puuttuu kilpailunrajoituslain ja EU:n kilpailusääntöjen vastaisten kilpailunrajoituksiin ja valvoo yrityskauppoja.


title: Kilpailupolitiikka

text: Markkinaoikeus on erityistuomioistuin, joka käsittelee markkina- ja kilpailuoikeudellisia asioita ja julkisia hankintoja koskevia asioita. Kilpailurajoitusasia tulee markkinaoikeudessa vireille, kun kirjallinen kilpailuviraston esitys, valitus kilpailuviraston päätöksestä tai kilpailuviraston tai Euroopan yhteisöjen komission hakemus on saapunut markkina-oikeudelle.


title: Kilpailupolitiikka

text: Kilpailuvirasto teki 27.8.2007 esityksen Markkinaoikeudelle esityksen (diaarinumero 502/61/2006) seuraamusmaksusta (33 000 euroa) kilpailunrajoituslain rikkomuksesta. Rikkomus perustui Suomen Hiusyrittäjät ry:n vuosina 2005 - 2006 antamiin jäsen- ja lehdistötiedotteisiin, jotka sisälsivät hintasuosituksia. Hintasuositukset kohdistuivat parturi-kampaamoiden palvelumaksuihin.


title: Kilpailupolitiikka

text: Kilpailuvirasto teki Markkinaoikeudelle 24.5.2007 esityksen (diaarinumero 950/61/2002 ) seuraamusmaksusta (100 000 euroa) Oulun Puhelin Oyj:lle. Seuraamusmaksu perustuu kilpailunrajoituslain rikkomiseen määräävän markkina-aseman väärinkäytön kautta. Vuosina 2001-2002 ko. yritys suosi omaa palveluoperaattoriaan tilaajayhteyksien vuokrien suhteen. Toimillaan Oulun Puhelin Oyj vaikeutti kilpailijoiden pääsyä yrityspalvelu-, laajakaista- ja kiinteiden verkkojen markkinoille. Asia on tällä hetkellä vireillä Markkinaoikeudessa.


title: Kilpailupolitiikka

text: Hankkija-Maatalous Oy ilmoitti Kilpailuvirastolle Kilpailunrajoituslain mukaisen yrityskauppavalvontaa koskevien säännösten mukaisen järjestelyn, jossa se hankkii maatalousliiketoiminnan Lännen Tehtaat Oy:ltä. 5.3.2007 Kilpailuvirasto teki ratkaisun (diaarinumero 854/81/2006), jossa katsoi aiheelliseksi tutkia jatkokäsittelyssä kilpailuvaikutuksia yksityiskohtaisesti. Jatkokäsittelyssä selvitetään yrityskaupan myötä määräävän markkina-aseman syntymistä tai vahvistumista viljakaupassa, maatalouskaupassa ja/tai rehumarkkinoilla.


title: Rochester (New York)

text: Rochester on kaupunki Ontariojärven rannalla Monroen piirikunnassa New Yorkin osavaltiossa Yhdysvalloissa. Kaupungissa asui vuoden 2010 väestönlaskennassa 210 565 ihmistä. Rochester on New Yorkin osavaltion kolmanneksi suurin kaupunki. Rochesterin pormestarin virassa toimii Thomas S. Richards. Hän on toiminut virassa huhtikuusta 2011 lähtien ja on puoluekannaltaan demokraatti.


title: Rochester (New York)

text: Rochesterissa toimii Rochesterin yliopisto. Kaupungin suurimman työnantajan Kodakin hiipuminen valokuvauksen ja elokuvanteon digitalisoitumisen myötä on vienyt kaupungista yli 50 000 työpaikkaa.


title: Rochester (New York)

text: Kaupungista tulee jääkiekkoliiga AHL:n Rochester Americans, joka toimii NHL-seura Buffalo Sabresin farmijoukkueena.


title: Alcazarized

text: Alcazarized on Alcazar-yhtyeen kesäkuussa 2003 julkaisema sleazydisko/pop -albumi. Se nousi julkaisuviikollaan Ruotsin albumilistan sijalle 2. Se nosti Alcazarin suursuosioon Euroopassa ja monet arvostelijat kehuivat sitä yhdeksi vuoden parhaista albumeista. Se myi platinaa yhtyeen kotimaassa paljolti Not a sinner nor a saint sinkun ansioista vaikka toinenkin single Menage a trois pärjäsi listoilla. Amerikassa albumista julkaistiin oma versio vuonna 2004, johon lisättiin mukaan hitti This is the world we live in ja kappalelistaa muutettiin hieman Euroopan versiosta poikkeavaksi.


title: Tervakosken uimahalli

text: Tervakosken uimahalli sijaitsee Etelä-Suomen läänissä ja Kanta-Hämeen maakunnassa sijaitsevassa Janakkalan kunnassa. Uimahalli sijaitsee Tervakosken taajamassa. Se on rakennettu 1960-luvun lopulla ja rakennuttajana toimi silloin Tervakoski Oy, joka huolehti lähes kaikista kyläyhteisön aineellisista ja henkisistä tarpeista. Nykyisin uimahalli on kunnan omistuksessa ja hoidossa.


title: Tervakosken uimahalli

text: Hallissa on perusallas kooltaan 25 × 10 metriä ja se on syvimmillään 3,5 metrin syvyinen sekä opetusallas kooltaan 8 x 5 m. Veden peruslämpötila on +29 celsiusastetta. Lisäksi siellä on poreallas ja kuntosali, joiden käyttö sisältyy kertamaksun hintaan. Tämän lisäksi uimahallissa on kahvila ja siellä toimii myös fysioterapeutin vastaanotto.


title: Tervakosken uimahalli

text: Vuosituhannen vaihteessa uimahallissa suoritettiin mittava uudistustyö, jonka jälkeen se käyttö on ollut entistä mukavampaa, tämän toteaa kunnan esite, jossa uusia asukkaita houkutellaan Tervakoskelle mainostamalla sitä arvostetuksi kyläpalveluksi.


title: Wanha Satama

text: Wanha Satama on rakennus, joka sijaitsee Helsingin Katajanokalla. Tiloissa järjestetään erilaisia tapahtumia, kuten messuja, seminaareja ja juhlia. Wanhan Sataman toiminnasta vastaa Wanha Satama Interactive Oy.


title: Wanha Satama

text: Katajanokan satama-alueen rakennusvaiheet liittyvät erottamattomasti Helsingin Makasiini Osakeyhtiön kehitykseen. Jo 1890-luvun alussa oli annettu asetus yleisistä talletusmakasiineista, joilla olisi oikeus antaa warrantteja eli talletustodistuksia säilytykseen jätetyistä, tullaamattomista tavaroista.


title: Wanha Satama

text: Makasiinitoimintaa varten perustettiin yhtiö ja kaupunginvaltuusto suhtautui asiaan suopeasti. Kaupunki tuli heti osakkaaksi luovuttamalla makasiinirakennukselle Ruusunmarjan korttelin. Siihen nousi sataman ensimmäinen warranttimakasiini vuonna 1896, ja lähivuosina valmistuivat Laukkasaarenkadun molemmille puolille makasiinikaksoset Seljan ja Poppelin kortteleihin. Selja ja Poppeli ovat edelleen paikallaan, nykyisin niiden nimi on Wanha Satama.


title: Wanha Satama

text: 1900-luvun alkupuolella Wanha Satama toimi suurten kauppahuoneiden tullimakasiineina, jolloin rakennusten välissä kulki Töölön ratapihalta Katajanokalle ulottuva Satamarata, jota pitkin kuljetettiin muun muassa mausteita ja kahvia.


title: Wanha Satama

text: Suuri remontti pelasti Wanhan Sataman makasiinit: 1984 Helsingin Satamalaitoksen järjestämän kilpailun tuloksena arkkitehtitoimisto Heikkilä & Kauppinen suunnitteli ja Puolimatka toteutti saneerauksen.


title: Wanha Satama

text: Helsingin Messut Oy muutti Wanhan Sataman tiloihin vuonna 1989. Helsingin Messut Oy:n perusti vuonna 1981 yrittäjä Markku Nykänen, joka myi yhtiön silloiselle Insinöörilehdet Oy:lle, nykyiselle Talentum Oy:lle. Vuoden 1993 lopulla yhtiön omistajaksi tuli Navarino Oy. Suomen Messut Osuuskunta osti vuoden 2004 lopulla Wanhan Sataman kiinteistön ja Helsingin Messut Oy:n liiketoiminnan. Kiinteistön omistajuus vaihtui huhtikuussa 2018 Wanha Satama Interactive Oy:lle.


title: Wanha Satama

text: Wanhassa Satamassa järjestetään lukuisia messuja, seminaareja ja juhlia. Wanhan Sataman toiminnoista vastaa Wanha Satama Interactive Oy, jonka toimitusjohtajana toimii Miika Korsman.


title: Roger Caillois

text: Roger Caillois (3. maaliskuuta 1913 Reims Ranska – 21. joulukuuta 1978 Kremlin-Bicêtre Pariisi) oli ranskalainen kirjailija, kriitikko, sosiologi ja Ranskan akatemian jäsen.


title: Roger Caillois

text: Roger Caillois kävi koko koulunsa Reimsissä ja asui koko ajan samassa osoitteessa 75 rue Hincmar. Hän saapui Pariisiin osallistuakseen École normale supérieuren pääsykokeisiin. Ensiksi hän osallistui valmistavaan opetukseen, jota antavat Pariisin keskeiset lukiot, ja vasta vuonna 1933 hän osallistui pääsykokeeseen ja pääsi opiskelemaan. Hän suoritti koulussa myös agregaation, jonka keskeinen osa oli kielioppi.


title: Roger Caillois

text: Vuonna 1937 hän perusti yhteistyössä Georges Bataillen ja Michel Leirisin kanssa yhteiskuntatieteellisen seuran ja keskustelufoorumin "Collège de sociologie". Caillois tutustui vuonna 1938 argentiinalaiseen kirjailijaan ja mesenaattiin Vicrotia Ocampoon, joka kutsui Cailloisin Argentiinaan, jossa hän vietti toisen maailmansodan ajan. Sodan aikana hän johti Buenos Airesin Ranskan kulttuuri-instituuttia ja julkaisi aikakauslehteä "Les Lettres françaises", jonka tekemisessä häntä avusti hänen ensimmäinen puolisonsa Yvette Billod. Caillois oli oli tavannut ensimmäisen puolisonsa Pariisissa käydessään valmistavaa koulua 1930-luvun alkuvuosina. Avioparilla oli yhteinen tytär. Yvette oli saapunut Argentiinaan vuonna 1940.


title: Roger Caillois

text: Palattuaan Ranskaan hän toimi Gallimard-kustantamon työntekijänä ja johti eteläamerikkalaiseen kirjallisuuteen keskittynyt kirjasarjaa "La Croix du Sud". Hän myös käänsi argentiinalaisen kirjailijan Jorge Luis Borgesin kertomuksia. Kokoelmaan hän valitsi myös Pablo Nerudan ja Miguel Asturiasin teoksia. Lisäksi hän toimi vuodesta 1948 lähtien Unescon korkeana virkamiehenä ja oli ensiksi kirjallisen osaston päällikkö ja myöhemmin kulttuurien kehityksestä vastaava johtaja. Hänet valittiin Ranskan akatemian jäseneksi vuonna 1971, ja tässä tehtävässä hän seurasi professori Jérôme Carcopinoa.


title: Roger Caillois

text: Caillois'n teos "Les Jeux et les hommes "on keskeinen osa leikin ja pelien tutkimuksen historiaa. Hänet tunnetaan myös pyhää koskevista kirjoituksistaan.


Suomalaisen kenttätykistön kalusto talvisodassa koostui mm. seuraavassa taulukossa esitetystä tykkikalustosta. Taulukossa esitetään kalusto mm. sen virallisen lyhenteen, tärkeimpien ominaisuuksien ja lukumäärän osalta.


title: Suomalaisen kenttätykistön kalusto talvisodassa

text: Lyhenteen ensimmäinen numero viittaa tykin kaliiperiin millimetreinä. K ta H viittaa siihen onko kyseessä kanuuna vai haupitsi. Viimeinen numero vuosimalliin.


title: Hannoverin lentoasema

text: Hannoverin lentoasema () on Langenhagenissa, Pohjois-Saksassa sijaitseva lentoasema. Lentoasema on tukikohta TUIfly-lentoyhtiölle. Vuonna 2006 lentoaseman matkustajamäärä oli 5 990 000 matkustajaa, joka tekee siitä Saksan 9. suurimman lentoaseman.


title: Ari Heikkinen (jalkapalloilija, 1964)

text: Ari Heikkinen (s. 8. huhtikuuta 1964 Vuolijoki) on suomalainen entinen jalkapalloilija, joka lopetti pelaajauransa kauden 1998 jälkeen. Pelipaikaltaan hän oli keskuspuolustaja.


title: Ari Heikkinen (jalkapalloilija, 1964)

text: Urheilutoimittajain liitto valitsi Heikkisen Vuoden jalkapalloilijaksi 1989.


title: Ari Heikkinen (jalkapalloilija, 1964)

text: Ari Heikkinen oli Kajaanin Palloilijoiden kasvatti. Hän siirtyi vuodeksi 1984 Turun Palloseuran riveihin, jota hän edusti SM-sarjassa ja Veikkausliigassa kymmenen vuotta. Vuonna 1987 seuraan siirtyi Petri Sulonen, jonka kanssa Heikkinen muodosti vuosikausia TPS:n vakituisen toppariparin. Talvella 1989–1990 Heikkinen edusti belgialaista Germinal Ekereniä, jonka riveissä hän pelasi kahdeksan ottelua Belgian pääsarjassa. Viimeiset aktiivivuotensa, 1994–1998, Heikkinen edusti Valkeakosken Hakaa, jonka pelaajana hän voitti kaksi Suomen mestaruutta. Kaikkiaan hän pelasi SM-sarjassa 309 ottelua ja teki niissä 12 maalia.


title: Ari Heikkinen (jalkapalloilija, 1964)

text: Ari Heikkinen edusti Suomea 51 A-maaottelussa, joista ensimmäisen hän pelasi 11. tammikuuta 1989 Egyptiä vastaan. Ainoan maaottelumaalinsa hän teki 13. huhtikuuta 1993 Puolaa vastaan.


title: S/S Hindenburg

text: S/S Hindenburg oli saksalainen rahtilaiva, joka ajoi miinaan 17. marraskuuta 1942 Utön luona ja upposi pari päivää myöhemmin 19. marraskuuta Lohmin kohdalla Korppoon ja Nauvon välillä, kun sitä oltiin hinaamassa sisäsaaristoon.


title: S/S Hindenburg

text: S/S "Hindenburg" oli rakennettu vuonna 1921 Bremer Vulkanin telakalla Vegesackissa HAPAG (Hamburg-Amerika Linien)-varustamolle. Laivan vetoisuus oli 7 880 brt, pituus 143 metriä ja leveys 17,8 metriä. Se oli alun perin Saksan ja Yhdysvaltain välisessä liikenteessä mutta toisen maailmansodan alkaessa siitä tuli kuljetusalus.


title: S/S Hindenburg

text: "Hindenburgiin" lastattiin marraskuussa 1942 kansilastiksi sekalainen valikoima kuorma- ja henkilöautoja, maastoajoneuvoja, moottoripyöriä ja mm. tykinvetäjäksi modifioitu telaketjutraktori; itse ruumiin sijoitettiin noin tuhat venäläistä sotavankia jotka piti viedä tie- ja rautatietöihin Pohjois-Suomeen.


title: S/S Hindenburg

text: Alukselle sijoitettiin lisäksi 181 unkarilaista vartijaa vangeille; varsinaista miehistöä oli 36 henkeä.


title: S/S Hindenburg

text: "Hindenburg" oli matkalla saattueessa Danzigista Utön kautta edelleen Pietarsaareen, kun se 17.11. ajoi Utön lähellä venäläisen sukellusveneen "L3:n" laskemaan miinaan. Laivan miehistö siirtyi muihin aluksiin, mutta laivalle jäi vielä ruumaan teljettynä mukana olleet noin tuhat venäläistä sotavankia. "Hindenburgia" lähdettiin hinaamaan sisäsaaristoon, mutta se juuttui karille Snökubbin kohdalla. Tässä vaiheessa osa laivalla olleista vangeista onnistui murtautumaan kannelle, mutta saksalaiset ampuivat heitä 20 mm konetykillä.


title: S/S Hindenburg

text: Kun suomalaiset meripelastajat tulivat paikalle, sotavangit saatiin siirrettyä proomuilla Turkuun. Pelastusalus S/S "Assistans" ja virolainen hinaaja S/S "Pernan" onnistuivat irrottamaan hylyn matalikolta. "Hindenburgin" hinaus jatkui, kun siirrettävät pumput asennettiin sen kannelle ja ne saatiin käyntiin. Lohmin kohdalla "Hindenburg" katkesi kahtia käännösvaiheessa 19. marraskuuta illalla ja upposi sitten nopeasti. Aluksessa ei ollut sen tapahtuessa muita kuin "Assistansin" perämies ja sukeltajaoppilas, jotka poimittiin merestä hylyn upottua.


title: S/S Hindenburg

text: Alus upposi noin 55 metrin syvyyteen. Uppoamispaikka on salmen keskellä oleva kapea kuilu, jossa lisäksi vallitsee voimakas virta. Tämän vuoksi hylky on pimeä, vaikea ja vaarallinen kohde. Hylky on eräs Suomen rannikon suurimmista; suuren syvyyden ja vaikeiden olosuhteiden vuoksi se on myös eräs parhaiten säästyneistä, mm. potkuri ja peräsin ovat yhä paikallaan.


title: S/S Hindenburg

text: Savupiippu kaatui ja katosi aluksen katketessa ja upotessa.


title: S/S Hindenburg

text: Aluksen hylyssä on useitakin harvinaisia sotilasajoneuvoja, esimerkiksi neljä Latil-maastoajoneuvoa, jotka ovat tiettävästi ainoat säilyneet lajissaan. Niiden lähellä on kyljellään tykinvetäjäksi muutettu telaketjutraktori.


title: S/S Hindenburg

text: Ensi kerran "Hindenburgin" hylky löytyi 1960-luvulla. Laivaston sukeltajat räjäyttivät sen noin viiden metrin syvyyteen kohoavat ja kasvavalle liikenteelle vaaran muodostaneet mastot poikki noin 20 metrin syvyydestä. Hylky unohtui vuosikausiksi, koska helpompiakin kohteita oli matalammissa ja ennen muuta valoisammissa vesissä.


title: S/S Hindenburg

text: Lisäksi jo varsin varhain – ei tiedetä tarkkaan milloin – keulaosan taaemman maston tynkään takertui salmessa normaalia syvemmällä hinattu trooli, jota ei pystytty irrottamaan vaan joka oli hylätty syvyyteen katkaisemalla vaijerit. Trooli on edelleen paikallaan ja muodostaa suuren vaaratekijän.


title: S/S Hindenburg

text: Uudelleen hylky löydettiin 1970-luvun puolimailla, kun sukellusvarusteiden yleistaso oli kohonnut huomattavasti ja sukellukset näinkin vaativiin kohteisiin tulivat mahdollisiksi. Jostain syystä siitä tuli jonkinlainen "kulttikohde", johon kaikkien sukeltajien piti päästä.


title: S/S Hindenburg

text: Raimo Likitalo, Erkki Metsävuori, Tellervo Rouhiainen, Hannu Koskinen, Martti Määttänen ja Kari Nurmi vetivät 1970-luvulla opasköydet keulaosan mastojen välille, jolloin sukeltaminen hylyssä ja siihen ankkuroituminenkin helpottui huomattavasti. Työ oli osa tämän ryhmän tekemästä hylynkartoitustyöstä. Köysien vetämisen suunnitteli ja työtä johti Erkki Metsävuori.


title: S/S Hindenburg

text: Hiukan myöhemmin Pentti Kangassuon johtama sukeltajaryhmä veti köydet myös peräosaan.


title: S/S Hindenburg

text: Kesäkuussa 1982 kaksi sukeltajaa yritti nostaa aluksen konetelegrammin. Laite oli irrotettu jo aiemmin ja yritetty nostaa, mutta köysi katkesi ja kuorma upposi. Sukeltajat löysivät köyden ja telegrammin; he menivät alas nostosäkin kanssa saadakseen noston toteutettua, mutta syvyyshumalan vuoksi työ ei onnistunut vaan opasköysi katkaistiin ja puuhattiin muuta kuin olisi pitänyt. Seuraus: molemmat olivat liian kauan 53 metrin syvyydessä ja saivat sukeltajantaudin. Jatkohoitokaan ei sujunut alkuunkaan niin kuin piti, joten seurauksena oli, että hylky päätettiin asettaa sukelluskieltoon.


title: S/S Hindenburg

text: Koska kysymys on saksalaisesta sotalaivaston apualuksesta, se kuuluu Sotamuseon valvontaan, jolle nämä hylyt kuuluvat.


title: S/S Hindenburg

text: Erillislupia sukeltamiseen tosin myönnettiin jonkin aikaa, kunnes sekin loppui.


title: S/S Hindenburg

text: Onnettomuuden välillisenä syynä ollut telegrammi jäi pohjaan, nyt ilman opasköyttä, ja sen viereen jäivät nostopussi sekä 50 metrin pituinen köysi, jotka hätäpintautuvat sukeltajat joutuivat hylkäämään. Koska telegrammi on nykyisten sukellustaulukoiden ulkopuolella, se näin näkymin jääkin pohjaan ja jos joskus jollain keinolla, esimerkiksi ROVin avulla, saadaan ylös, sen uudeksi paikaksi on jo sovittu Sotamuseo.


title: S/S Hindenburg

text: Pyhäinmiestenpäivänä vuonna 1983 järjestettiin viimeinen suuren sukeltajamäärän retki hylylle; paikalla oli noin sata sukeltajaa. Tämän retken aikana eräs urheilusukeltaja katosi hylkyyn. Häntä etsivät niin merivoimien sukeltajat kuin tarkkaan valittu ryhmä eräästä turkulaisesta sukeltajakerhosta, mutta uhri jäi kateisiin. Nyt viranomaiset määräsivät kiellon pysyväksi.


title: S/S Hindenburg

text: Vuonna 1993 elokuvantekijä Marko Röhr sai poikkeusluvan kuvata hylyssä tarkkaan valvotuissa olosuhteissa. Työn tulokset julkaistiin televisiosarjana, ja niistä tehtiin myös kirja.


title: Kam Air

text: Kam Air () on afganistanilainen lentoyhtiö, joka on perustettu vuonna 2003. Yhtiö operoi lentojaan kotimaahan ja ulkomaille Aasian maihin Kabulin kansainväliseltä lentoasemalta neljän matkustajakoneen laivastollaan. Kam Airin toimisto sijaitsee Kabulissa.


title: Kam Air

text: Lentoyhtiön perusti 31. elokuuta 2003 Zamarai M. Kamgar. Yhtiö lensi ensimmäisen lentonsa 8. marraskuuta 2003 Kabulista Heratiin vuokratulla Boeing 727-200 Advanced -koneella. Laivasto kasvoi Boeing 737 -koneilla sekä muutamilla potkurikoneilla kotimaan liikenettä varten.


title: Kam Air

text: 3. helmikuuta 2005 yhtiölle sattui vakava onnettomuus, kun yhtiön Boeing 737 (EX-037) katosi tutkasta lennolla Heratista Kabuliin. Koneessa oli 96 matkustajaa ja 8 miehistön jäsentä. Onnettomuuskoneen jäännökset löytyivät läheiseltä vuoristolta Kabulista.


title: Kam Air

text: Kam Air laajensi reittiverkostoaan Eurooppaan avaten reitit Wieniin ja Lontooseen vuonna 2010. Yhtiö joutui kuitenkin lopettamaan lennot, kun Euroopan unioni lisäsi kaikki afganistanilaset lentoyhtiöt mustalle listalleen turvallisuuspuutteiden vuoksi.


title: Kam Air

text: Kam Air lentää yhdeksään kohteeseen, joista kolme sijaitsee Afganistanissa. Kam Airin lennot operoidaan Kabulista.


title: Kam Air

text: Helmikuussa 2012 Kam Airin laivaston keski-ikä oli 19,4 vuotta.


title: Józef Tracz

text: Józef Tracz (s. 1. syyskuuta 1964) on puolalainen entinen painija ja kolminkertainen olympiamitalisti. Hän kilpaili kreikkalais-roomalaisessa painissa. Tracz voitti olympiahopeaa 74 kilon sarjasta Barcelonassa 1992 sekä pronssia Soulissa 1988 ja Atlantassa 1996.


title: SMS Hindenburg

text: SMS Hindenburg oli saksalainen jäänmurtaja, joka ajoi miinaan ja upposi 9. maaliskuuta 1918 Eckerön lähellä Ahvenanmaalla. Miehistön jäsenistä kolme kuoli ja viisi loukkantui miinanräjähdyksessä.


title: SMS Hindenburg

text: Jäänmurtaja "Hindenburg" kuului saksalaiseen laivasto-osaston, joka oli Suomen sisällissodan kuljetti noin tuhannen miehen vahvuisen osaston Ahvenanmaan miehitysjoukoiksi. Eskadeeriin kuuluivat lisäksi muun muassa taistelulaivat SMS "Westfalen" ja SMS "Rheinland", miinanlaskija SMS "Nautilus", raivaajat SMS "Steigerwald", SMS "Giffhorn" ja SMS "Franken", torpedoveneet "T55", "T63", "T139", "T143", "T155" ja "T160", sairaalalaiva "Viola" sekä kahdeksan kuljetuslaivaa. Osasto kohtasi 5. maaliskuuta Eckerön luona ruotsalaisen laivasto-osaston, josta oli jo laskenut maihin Ahvenanmaalle 500 miehen pataljoonan. Tämä ei kuitenkaan estänyt saksalaisten joukkojen maihinnousua.


title: SMS Hindenburg

text: "Hindenburg" oli uppoamispäivänään 9. maaliskuuta murtanut väylän avoveteen eräälle kuljetuslaivalle ja oli palaamassa Eckeröön, kun se törmäsi jäähän tarttuneeseen ajomiinaan ja upposi 5 minuutissa.


title: SMS Hindenburg

text: "Hindenburgin" hyväkuntoinen hylky löytyi vuonna 1995, ja hylystä nostettu laivakello on esillä Maarianhaminan merenkulkumuseossa. Hylkyyn sukellusta on rajoitettu Saksan ulkoministeriön pyynnöstä, koska Saksa pitää hylkyä sankarihautana.


title: SMS Hindenburg

text: SMS "Hindenburg" oli rakennettu Stettinissä. Sen pituus oli 51 metriä ja leveys 13 metriä.


title: Erinome

text: Erinome on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja 23. marraskuuta vuonna 2000 ja se sai väliaikaiseksi nimekseen S/2000 J 4. Erinome on halkaisijaltaan noin 3,2km. Se kiertää Jupiteria 23.2 miljoonan kilometrin etäisyydellä kiertoajan ollessa noin 728 päivää.Radan inklinaatio on 165° ja eksentrisyys 0.2656.


title: Erinome

text: Nykyisen nimensä kuu on saanut roomalaisesta mytologiasta.


title: Stefano (kuu)

text: Stefano on Uranuksen epäsäännöllistä rataa kiertävä kuu, joka löydettiin vuonna 1999, jolloin se sai väliaikaisen nimen S/1999 U 2. Siitä käytetään myös nimeä Uranus XX.


title: Francisco (kuu)

text: Francisco on Uranuksen lähimpänä epäsäännöllistä rataa kiertävä kuu, joka löydettiin vuonna 2001, jolloin sille annettiin väliaikainen nimi S/2001 U 3. Siitä käytetään myös nimeä Uranus XXII.


title: Armen Nazarjan

text: Armen Nazarjan (, , s. 9. maaliskuuta 1974 Gjumri, Armenian SNT, Neuvostoliitto) on armenialaissyntyinen, sittemmin Bulgariaa edustanut painija ja olympiavoittaja.


title: Armen Nazarjan

text: Nazarjan oli uransa alkuvaiheissa yksi Armenian parhaista painijoista. Hän voitti muun muassa Armenian-mestaruuden 52 kilon sarjassa kolmesti ja olympiakultaa samassa sarjassa Atlantassa 1996, jolloin hänestä tuli maansa ensimmäinen olympiavoittaja. Vuonna 1997 hän kuitenkin muutti Bulgariaan ja sai maan kansalaisuuden. Hän edusti Bulgariaa vuoden 2000 kesäolympialaisissa ja voitti 58 kilon sarjassa toisen olympiakultansa. Neljä vuotta myöhemmin Ateenan olympiakisoissa hän saavutti 60 kilon sarjassa pronssia. Bulgarian-mestaruuden hän on voittanut seitsemän kertaa ja ollut kerran hopealla ja neljä kertaa pronssilla. Maailmanmestaruuden hän on voittanut kahdesti ja Euroopan-mestaruuden kuudesti.


title: Armen Nazarjan

text: Nazarjania valmensi Bratan Tsenov. Hän on 160 senttiä pitkä ja painaa 60 kiloa.


title: Armen Nazarjan

text: Nazarjan lopetti uransa vuonna 2009.


title: Liikuntalääketiede

text: Liikuntalääketiede on lääketieteen erikoisala, jossa tarkastellaan liikunnan ja fyysisen kunnon välisiä yhteyksiä terveyteen, sairauksiin ja ravintoon. Liikuntalääketieteen tehtävänä on edistää väestön terveyttä, ehkäistä, hoitaa ja kuntouttaa sairauksia ja vammoja yksilöllistä omatoimista fyysistä aktiivisuutta hyödyntäen. Liikuntalääketieteen koulutuksen saaneet henkilöt ovat perehtyneet sekä liikuntaan ja terveyteen että niiden välisiin yhteyksiin.


title: Liikuntalääketiede

text: Liikuntalääketiede hyväksyttiin omaksi itsenäiseksi erikoisalakseen vuonna 1986. Liikuntalääketiedettä voi opiskella pääaineenaan Jyväskylän ja Kuopion yliopistoissa. Liikuntalääketiedettä voi opiskella myös avoimessa yliopistossa Kuopion yliopiston vaatimusten mukaisesti kaikkialla Suomessa. Liikuntalääketiedettä opiskellut voi esimerkiksi suunnitella terveysliikuntaohjelmia sekä seurata niiden toteutumista ja vaikutuksia. Alan asiantuntemusta tarvitaan muun muassa urheiluseuroissa, urheiluopistoissa, kuntoutuslaitoksissa, sairaaloissa, oppilaitoksissa, tutkimuslaitoksissa, yliopistoissa ja puolustusvoimissa.


title: Liikuntalääketiede

text: Opetusministeriö rahoittaa viittä liikuntalääketieteen keskusta Suomessa. Niiden tehtävänä on liikuntalääketieteellisen tutkimuksen tekeminen, liikuntalääketieteen erikoistumiskoulutus yhdessä yliopistojen kanssa, koulutus- ja viestintä sekä alueellinen palvelutoiminta. Keskukset ovat Helsingin Urheilulääkäriasema, Kuopion Liikuntalääketieteen tutkimuskeskus, Oulun Liikuntalääketieteellinen Klinikka Oulun Diakonialaitoksella, Paavo Nurmi –keskus Turussa ja Tampereen Urheilulääkäriasema. Liikuntalääketieteen keskukset vastaavat yhteistyössä eri yliopistojen kanssa liikuntalääketieteen erikoistumiskoulutuksesta Suomessa. Erikoistuvat lääkärit työskentelevät erikoistumiseen liittyen kolme vuotta eri keskuksissa. Keskusten tärkeänä tehtävänä on myös tieteellisen jatkokoulutuksen järjestäminen tutkimusprojektien yhteydessä ja osana erikoislääkärikoulutusta.


title: Masaccio

text: Masaccio (oik. "Tommaso Cassai" tai "Tommaso di Ser Giovanni di Mone Cassai"; 21. joulukuuta 1401 – syksyllä 1428 Rooma) oli italialainen renessanssiajan taidemaalari. Masaccio oli ensimmäisiä luonnonmukaista perspektiiviä ja syvyysvaikutelmaa kehittäneitä ja käyttäneitä kuvataiteilijoita. Hänen katsotaan keksineen erään perspektiivikuvaamisen tärkeimmistä tekniikoista, katoamis- eli pakopisteen.


title: Masaccio

text: Masaccion Santa Maria del Carmine -kirkkoon maalaamat freskot edustivat humanismia ja vaikuttivat koko renessanssiajan maalaustaiteeseen. Lyhyestä kuuden vuoden pituisesta urastaan huolimatta Masaccio on eräs läntisen maalausperinteen vaikutusvaltaisimpia hahmoja. Hänen maalauksensa vaikuttivat muun muassa Leonardo da Vincin, Michelangelon ja Rafaelin maalauksiin. Masaccio kehitti perspektiiviä. Ennen häntä maalausten hahmot seisoivat varpaillaan, mutta Masaccio asetti maalaustensa näköpisteen alas ja lyhensi hahmot sen mukaan.


title: Masaccio

text: Masaccio liittyi San Lucan maalarikiltaan Firenzessä vuonna 1424.


title: Masaccio

text: Masaccion töitä on nykyään esillä muun muassa Napolin Capodimonte-museossa ("Lumimadonna" , "Neitsyt Marian taivaaseen astuminen", Masolinon maalaamana pidetty "Santa Maria Maggiatoren perustaminen") sekä Lontoon National Galleryssa ("Pyhä Hieronymus ja Johannes Kastaja").


title: Pamir Airways

text: Pamir Airways () oli Afganistanin vanhin yksityinen lentoyhtiö, joka perustettiin vuonna 1995. Lentoyhtiön solmukohtana toimi Kabulin kansainvälinen lentoasema, josta se operoi kymmeneen kohteeseen Afganistanissa ja Lähi-idässä. Yhtiön laivastoon kuului viisi matkustajakonetta. Yhtiö lopetti toimintansa maaliskuussa 2011.


title: Pamir Airways

text: Pamir Airways perustettiin toukokuussa 1995. Yhtiöstä tuli ensimmäinen afganistanilainen yksityinen lentoyhtiö, jolla on Afganistanin siviili-ilmailujärjestön myöntämä toimilupa. Pamir Airwaysin nimi johdettiin Pamir-vuoriston nimestä ja se tarkoitti "maailman kattoa" vapaasti suomennettuna. Pamir Airways aloitti liikennöinnin yhdellä Boeing 707-320 -tyyppisellä koneella ja kahdella Antonov An-12 -tyyppisellä koneella.


title: Pamir Airways

text: Pamir Airways loi afganistanilaislle pyhiinvaeltajille tärkeän yhteyden Saudi-Arabiaan. Yhtiö kuljetti 15 000 pyhiinvaeltajaa vuonna 2005. Vuonna 2008 yhtiö siirtyi afganistanilaisen liikemiesryhmän haltuun. Toukokuussa 2010 lentoyhtiön Antonov An-24-kone tuhoutui maahansyöskysyssä kotimaanlennolla Qunduzista Kabuliin. Kaikki koneessa olleet 43 ihmistä kuolivat.


title: Pamir Airways

text: Yhtiön omistuksia järjesteltiin vuonna 2008, jolloin Pamir Airways sai Kabul Bankilta 98 miljoonan Yhdysvaltain dollarin arvoisen lainan. Myöhemmin paljastui, että lainalle ei ollut riittäviä vakuuksia ja takauksia. Onnettomuuden jälkeen yhtiön koneet määrättiin pysymään maassa, koska laivaston kunto osoittautui huonoksi. Tämän seurauksena Pamir Airwaysilta vietiin toimilupa, ja yhtiö lopetti toimintansa virallisesti 19. maaliskuuta 2011.


title: Pamir Airways

text: Pamir Airways liikennöi 15 kohteeseen, joista neljä sijaitsee ulkomailla.


title: Metis (kuu)

text: Metis on sisin Jupiterin kuista. Se löydettiin Voyager 1 -luotaimen ottamista kuvista vuonna 1979 ja sai nimen S/1979 J 3. Vuonna 1983 se sai nykyisen nimensä kreikkalaisesta mytologiasta. Kuun lisäksi on myös asteroidi nimeltä Metis


title: Metis (kuu)

text: Metis on muodoltaan epäsäännöllinen, kooltaan 60×40×34 km. Kuun massa ja koostumus ovat edelleen tuntemattomia, mutta kuun tiheyden perusteella sen on arvioitu olevan huokoista vesijäätä.


title: Metis (kuu)

text: Metiksen pinta on erittäin kraatteroitunut. Se heijastaa huonosti valoa ja on väriltään punertava. Kuu on myös epäsymmetrinen heijastusominaisuuksiltaan.


title: Metis (kuu)

text: Metis on sisin Jupterin kuista. Se kiertää Jupiteria erittäin ympyrän muotoisella radalla, eksentrisyyden ollessa 0,0002 ja etäisyyden ollessa noin 128 000 km.


title: Metis (kuu)

text: Kuu on kääntää aina saman puolen Jupiteria kohti.


title: Metis (kuu)

text: Metis tulee aikojen saatossa yhdessä Andrastean kanssa törmäämään Jupiteriin.


title: Kourallinen dynamiittia

text: Kourallinen dynamiittia on vuonna 1970 ensi-iltansa saanut lännenelokuva. Elokuvan ohjasi Don Siegel ja pääosassa näyttelevät Clint Eastwood ja Shirley MacLaine.


title: Kourallinen dynamiittia

text: Elokuva kertoo nunnasta nimeltä Sara, jonka roistojoukkio yrittää raiskata autiomaassa. Paikalle sattuu juuri sopivasti palkkionmetsästäjä Hogan, joka tappaa roistot ja pelastaa Saran. Tämän jälkeen Sara pukee vaatteet päälleen, ja Hogan yllättyy suuresti, kun hän huomaa, että hänen juuri pelastamansa nainen onkin nunna. Hogan haluaa auttaa Saraa ja niinpä hän lähtee saattamaan tätä määränpäähänsä.


title: Kourallinen dynamiittia

text: "Video-oppaassa" vuodelta 1994 Asko Alanen moitti elokuvan tarinan jäävän puolitiehen ja antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Schuyler Enck

text: Schuyler Colfax Enck (25. tammikuuta 1900 – 1. marraskuuta 1970) oli yhdysvaltalainen keskimatkojen juoksija, joka kilpaili pääasiassa 800 metrin juoksussa.


title: Schuyler Enck

text: Enckin uran suurin saavutus on 800 metrin pronssimitali Pariisin olympiakisoista 1924. Kilpailun voitti Ison-Britannian Douglas Lowe ajalla 1.52,4. Enck hävisi Lowelle 0,6 sekuntia ja hopealle sijoittuneelle Sveitsin Paul Martinille 0,4 sekuntia.


title: Sukupuolikromosomi

text: Sukupuolikromosomit ovat yksilön sukupuolen kehitykseen vaikuttavia kromosomeja. Eliölajista riippuen heterogameettinen eli kahta erilaista sukupuolikromosomia kantava jälkeläinen on joko koiras tai naaras. Nisäkkäillä heterogameettinen yksilö on koiras, kun taas linnuilla, eräillä matelijoilla ja perhosilla naaras on heterogameettinen. Joillakin eläinlajeilla sukupuolen määräytymiseen vaikuttaa ympäristö, tai ne voivat olla hermafrodiitteja.


title: Sukupuolikromosomi

text: Ihmisen kromosomisto koostuu 23 kromosomiparista, joista 22 on autosomeja ja yksi pari sukupuolikromosomeja. Yksilö saa toisen sukupuolikromosomin äidiltään (X-kromosomi), toisen isältään (Y- tai X-kromosomi). Isältä saatu kromosomi määrää sen tuleeko jälkeläisestä mies vai nainen. Meioosissa muodostuviin siittiöihin tulee joko X- tai Y-kromosomi. Kun nisäkkäillä X-kromosomin sisältävä siittiö hedelmöittää munasolun, jälkeläisen XX-sukupuolikromosomisto tuottaa naaraan. XY-kromosomistoinen yksilö taas kehittyy urokseksi.


title: Sukupuolikromosomi

text: Y-kromosomi on kooltaan vain murto-osan X-kromosomin koosta ja näin ollen se ei sisällä yhtä paljon geenejä kuin x-kromosomi. Ne geenit, joita Y-kromosomi sisältää liittyvät lähinnä sukupuolen kehittymiseen, kun taas X-kromosomi sisältää useita kehitykseen ja toimintakykyyn vaikuttavia geenejä.


title: Sukupuolikromosomi

text: Alun perin Y-kromosomi on ollut samanlainen kuin X-kromosomi, mutta viimeisten 200 miljoonan vuoden aikana valtaosa geeneistä on hävinnyt. Monet biologit ovat uskoneet, että Y-kromosomi on häviämässä kokonaan (ekstinktio). Y-kromosomi kuitenkin kykenee keksimään itsensä uudelleen jatkuvan uusiutumisen kautta. Ihmisellä nopeimmin Y-kromosomissa uusiutuva kohta liittyy siemennesteen tuotantoon.


title: Sukupuolikromosomi

text: Sukupuolikromosomien epänormaali määrä voi aiheuttaa erilaisia häiriöitä. On mahdollista, että X-kromosomeja on enemmän tai vähemmän kuin normaalisti. Turnerin oireyhtymässä naisella on vain yksi X-kromosomi (X0). Klinefelterin oireyhtymässä miehellä on yksi tai useampi ylimääräinen X-kromosomi. Yleensä tällaiset yksilöt ovat steriilejä.


title: Sukupuolikromosomi

text: Tavallisesti nisäkkäillä on kaksi sukupuolikromosomia (XX/XY), mutta vesinokkaeläimellä niitä on kymmenen. Vesinokkaeläinnaaraan sukupuolikromosomit ovat XXXXXXXXXX ja koiraan XYXYXYXYXY.


title: Elinan surma (elokuva)

text: Elinan surma on Kalle Kaarnan ohjaama suomalainen historiallinen elokuva vuodelta 1938. Se perustuu Gustaf von Numersin samannimiseen näytelmään ja Kantelettaren runoon. "Elinan surman" uskottiin tuhoutuneen Adams-Filmin tulipalossa 1959. Elokuvasta jäi jäljelle vain sen käsikirjoituksen ruotsinkielinen käännös. Vuonna 1998 elokuvasta löytyi kuitenkin kopio Yhdysvalloista.


title: Elinan surma (elokuva)

text: Tapahtumat sijoittuvat 1400-luvun puolivälin Laukon kartanoon, jonka leskeksi jäänyt linnanherra Klaus Kurki suunnittelee uutta avioliittoa Suomelan talon Elinan kanssa. Huhujen mukaan hänellä on suhde kälynsä Kirsti Flemingin kanssa. Klausia vainoaa myös hänen kuolleen vaimonsa Kaarinan aave, sillä Kurki oli murhannut vaimonsa. Kurki haluaa sovittaa syntinsä naimalla Elinan, mutta hylätty Kirsti vannoo kostoa. Elinan mielitietty on kuitenkin Uolevi. Klaus ja Elinan vihitään. Uolevi suunnittelee lähtöä sotaan Elinan veljen Uotin kanssa, mutta Kirsti antaa hänelle paikan Vääksyn kartanon vuotina.


title: Elinan surma (elokuva)

text: Kirsti punoo kuitenkin juoniaan. Hän kutsuu raskaana olevan Elinan Vääksyyn ja juonittelee Uolevin tunnustamaan uudelleen rakkautensa Elinaan. Kirsti saa teljettyä heidät huoneeseen, josta mustasukkainen Klaus löytää heidät. Kirsti taivuttelee Klausin pakenemaan reessä kanssaan. Kartanossa syttyy tulipalo, johon Elina ja Uolevi kuolevat. Mielipuolinen Klaus puolestaan ohjaa ajamansa reen jyrkänteen yli kuolemaan vieden Kirstin mukanaan.


title: Elinan surma (elokuva)

text: "Elinan surman" käsikirjoitus perustui pääasiassa Gustaf von Numersin samannimiseen näytelmään vuodelta 1891. Von Numersin näytelmä perustui puolestaan "Kantelettaressa" julkaistuun "Elinan surma" -runoon. Käsikirjoituksen ensimmäisen version teki toimittaja Vilho Heinämies ja lopullisen silauksen sille antoi ohjaaja Kalle Kaarna. Käsikirjoituksen alku ja loppu poikkesivat kuitenkin von Numersin näytelmästä ja hyödynsivät sen sijaan "Kantelettaressa" julkaistua runoa. Säilyneessä käsikirjoituksessa tapahtuma-ajaksi on merkitty syksy ja talvi 1467–68.


title: Elinan surma (elokuva)

text: "Elinan surman" ulkokuvaukset tehtiin pääasiassa Kuitian kartanossa, vaikka tapahtumapaikkoihin lukeutui muun muassa Laukon kartano, Vääksyn kartano, Vesilahden kirkko ja Hämeenlinna. Sisäkuvaukset tehtiin puolestaan Jäger-Filmin studiossa Helsingin Haagassa.


title: Elinan surma (elokuva)

text: "Elinan surman" ensi-ilta oli 4. syyskuuta 1938 kymmenessä Suomen kaupungissa. Viipurissa se oli uuden Palatsi-elokuvateatterin avajaiselokuvana. Elokuvan menestyksestä ei ole tarkkoja tietoja, mutta teatteriesityskertojen määrän mukaan arvioituna se jäi hieman alle vuoden 1938 keskitason.


title: Elinan surma (elokuva)

text:
"Elinan surma" sai kriitikoilta ristiriitaisen vastaanoton. Von Numersin näytelmä ja "Kantelettaren" runo olivat vuoden 1938 katsojille edelleen varsin tuttuja, mikä heijastui myös kritiikissä. Yleisen mielipiteen ilmaisi osuvasti Ilta-Sanomien kriitikko S-ö: ”Kun jokin näytelmä on suurelle yleisölle teatterista käsin niinkin tunnettu kuin "Elinan surma", ei luonnollisestikaan voida välttyä vertauksien teosta ja eriävistä mielipiteistä siitä, miten tämä kansanballadi olisi ollut filmille sovellettava.” Suomen Sosiaalidemokraatin kriitikko H. V. piti elokuvaa pitkäveteisempänä kuin näytelmää, koska ”filmi ei näet siedä sellaista toiminnan viivyttelyä kuin näytelmä”. Hufvudstadsbladetin kriitikko Hans Kutter ajatteli samoin ja piti elokuvaa vain filmatisoituna teatterinäytelmänä.
Aamulehden kriitikko -rk- oli puolestaan sitä mieltä, että vaikka balladin sisin henki oli saavutettu, elokuva käytti liiaksi puhenäyttämön keinoja eikä ”filmitaiteen omia ja omalaatuisia keinoja – lähikuvausta, vertauskuvaa ja muunnelmia”.


title: Elinan surma (elokuva)

text: Ilta-Sanomien S-ö piti kuitenkin "Elinan surmaa" puutteistaan huolimatta ”puhtaasti filmaattisessa suhteessa saavutukseksi, joka antaa uskoa ja luottamusta suomalaisen elokuvan tulevaisuuteen”. Ajan Suunnan -rkk- piti puolestaan elokuvaa ohjaaja Kaarnan ”pitkän elokuvauran loistavimpana saavutuksena”. Samoilla linjoilla oli Uuden Suomen S. S., joka piti elokuvaa Kaarnalle ”kauniina ja kannustavana voittona”.


title: Elinan surma (elokuva)

text: Kriitikot olivat kuitenkin jokseenkin yksimielisiä siitä, että näyttelijät suoriutuivat hyvin tehtävissään. Monien mielestä Ella Eronen teki elokuvan väkevimmän roolityön: ”Jos suoritukset halutaan ryhmittää jonkinlaiseen paremmuusjärjestykseen, kuulunee ensimmäinen sija Ella Eroselle. Hänen Kirsti Fleminginsä kohosi paikoitellen tasolle, jollaista ainakin kotimaisissa elokuvissa on nähty kovin harvoin, jos koskaan.” (Ajan Suunnan kriitikko -rkk-).


title: Kuutamolla (albumi)

text: Kuutamolla on Dave Lindholmin yhdeksäs sooloalbumi. Se julkaistiin vuonna 1983.